url: =Mualmi Thau tawi Pawl 12 te'n Kimuhkhopna Nei\nKawl kumpite le mualmi thautawite kikal kilemna (Cease fire) tampi vei bawl zelzel uh a, tuni dong kilemna kician taktak ngahzo nailo bek tham loin, a munmun ah kikap/ kidona nasia semsem hi. Tua bang kawm kalah Shan State, Wa minamte khuapi ahi Panghsang(Pangkham) ah kumpi langpang mualmi thautawi kipawlna 12 te in May 1-6, 2015 sung kimukhopna nasiatak nei uh cih kiza hi. Tua laiah mualmi kipawlna 12 pan tangmi (delegate) mi 60 le a zuite tawh kigawm mimal vekpi 120 pha uh a, Nipi kaalkhat sung nasiatak kikupna/ holimna nei ding uh ahih manin, bang ci bangin thukhensatna le thukimna hong bawlkhia ding uh hiam kilunglut mahmah cih Irrawaddy News in gen hi. Thukikupna ah kihelthei Mualmi Thau tawi pawl 12 te:\n(1) United Wa State Army (UWSA)\n(2) Arakan Army (AA)\n(3) Karen National Union (KNU)\n(4) Karenni National Progressive Party (KNPP)\n(5) New Mon-State Party (NMSP)\n(6) Ta'ang National Liberation Army (TNLA)\n(7) Pa-Oh National Liberation Organisation (PNLO)\n(8) Shan State Progressive Party (SSPP/SSA)\n(9) Kachin Independence Organisation (KIO/KIA)\n(10) Myanmar National Democratic Alliance Army (MNDAA)\n(11) Shan State (RCSS)\n(12) National Democratic Alliance Army (NDAA)\nA kiheltheilo / Sapna ngahlo Kipawlnate:\nCNF, LDU,WNO, ANC, DKBA, KNU/KNLA-PC, ALP,NSCN-K, le ABSDF te sapna lai kipia khalo uh ahih manin hih khawmpi ah kihel theilo uh cih Irrawaddy News pan kizasawn hi.\nSource: Irrawaddy & Mizzima News\nFinland gamah Pu Zozam Gamvai Conference Kah\nConference on National Dialogue and Mediation Process kici gamvai tawh kisai thukikupna Conference khat March 31- April 2,2014 sung Finland gamah kinei a, Kawlgam pan Political party tuamtuamte ahi KNU Secretary, Shan CRSS, KIO pan Gawlu La Awng, Nationalities Brotherhood Federation (NBF) tangin Pu Zozam (President of Chin National Party), Myanmar Peace Center pan U Aung Naing Oo te kihel uh hi. Tua banah UN zumpi lam pan Delegate te, gam tuamtuam Embassy pan Consular te le gam makai 150 val kihelthei uh hi. Hih Conference sungah adiakdiak in Syria, Yemen, South Africa le Kawlgam vai cih teng kilimkup mahmah uh hi.\nHih Conference honpawi ah Finland Ministry of Foreign Affair makaipi Dr. Erkki Tuomioja in honna nei hi. Tua banah Conference pen Euro-Burma Office, UNDP, The Finnish Evangelical Lutheran Mission, Common Space Initiative,Berghof Foundation,Finn Church Aid,CMI Martti Ahtisaari Center, Peace Appeal Foundation le UN Economic and Social Commission for Western Asia teng i vaihawmna tawh kibawl ahi hi.\nRef: Pyidaungsuh Institute\nKawlpi ah Galkapte' Laksaksa Leitang Kipiakik Ding\nKawlgam galkap kumpite in abeisa 1990 kum pawl a zawhthawh thu tawh a laksak (Suh) uh Kawlpi khua nawl (tun khualai) mun kiang tenga om mipi' neihsa Zaanglo honpi khat pen anei mipite' tungah piakik ding uh cih thu March 25,2014 ni akihawm Kawlgam Journalte' sungah kisuaksak cih kiza hi. Tua zaanglo kilaksak (kisut) pen Kawlpi galkap battalion 87 te in 438.8 Acre laksak in, battalion 362 te in Acre 1000 laksak uh hi.\nHih battalion 362 te' laksakna Acre-1000 sung pan Acre-500 pen a nei kician taktakte tungah piakik ding cih thu Kalay District Chairman U Maung Htoo in gen hi. Tua leitang piakkik hun ding pen hong tung ding June kha bei ma teitei a, piakkikna hunpi neih theih dingin Parliament zumpi pan President zumpi ah laikhak khin ta cih thu Kalay parliament palai khat ahi U Tin Hlaing in Kawlgam Journalte sungah genkhia hi.\nSuu Foundation Kiphutkhia\nKawlgam sungah mipite pilna (Education) le cidamna (health care) lamah panpih huaite panpih/ huhna ding ngimna bulpi tawh NLD makai Daw Aung San Suu Kyi min pua in " Suu Foundation (SF)" cih nasepna lianpi khat abeisa March 9,2014 ni-in, UMFCC- Hall, Yangon ah honpawi thupitak kibawl hi. Hih " Suu Foundation" ah Daw Aung San Suu Kyi i tangthu Cinema tawh akizaih Hollywood Actress minthang khat ahi Malaysia gammi Mrs.Michelle Yeoh pen Director panmun len ding cih thukiza a, US Former President George Bush i zi Laura Bush le US Former Secretary of State Mrs. Hillary Rodham Clinton, Maria Hummer-Tuttle (USA), Dr.Irwin Mark Jacobs, Dr. Jerrold " Jerry" Green te (Board of Directors) panmun len sak uh hi.\nSuu Foundation hon pawi ah Mrs. Michell Yeoh (Director of SF) kihelthei bek tham loin, thugenna zong nei a, Hillary Clinton le Laura Bush te in Online Video pan thugenna nei uh hi. Tua banah hih Suu Foundation ah leitung mihau tuamtuamte le Company te in zong nasiatak panpih sawm mahmah uh ci hi. Tua banah hih Suu Foundation nasepna-ah leitung mihau tuamtuamte le Company tuamtuam in nasiatak panpih sawm uh ci hi.\nRef: BBC & Kham Khan Suan


timestamp: atn

url: =Manchester ah Suicide Bomb asukhampa British Police te’n pulak khiata :: ZOMI DAILY\nposted on 24 May 2017 at 2:49 pm Lomkholna: News, Sawltak, World\nManchester Arena ah Suicide Bomb asukham pen Salman Abedi kici minnei khat ahihlam British Police te’n Tuesday ni in genkhiata uhhi. Tuapa pen kum 22 aphakhin khat ahihi.\nHih Suicide Bomb asukhampa pen Fallowfield, South Manchester sung aom innsung khatpan in Police te’n amatkhiat uh ahihlam Greater Manchester Police’s Chief Constable Ian Hopkins in Media Briefing abawlna ah genkhia hi.\nAhi zongin hih migilopa thutawh kisai in bangmah genbeh kicianna neinailo a, Coroner inzong Formal tawkin genna neinailo cihi. Hih Suicide Bomb sukhampa pen amahguak hiam, ahih keileh kuatawh kipawlhiam cih aki kansan laitak ahihi.\nIS te’n ahihleh hihpen amau ii gamtatna hi ci’n pulakkhia uh a, adangzong buaina ka piangsak laiding uh ci’n mipi lauthawngsak uhhi.\nManchester Attack hangin asi pen mi 22 tak hi a, tuaban ah aliamzong akigawm in mi 59 tak phatota hi. Asi te lakah naupangno kum 8 aphakhinpan khatzong kihel a, tualo adang naupangno 12 zong aliamlak ah kihel uh cih kiza hi. ZD Sawltak #zomidaily\nPrevious: Vondeih Kep Ding – 114 (Dimno’ Pa)\nNext: High School sangnaupang khat naupaai ahih manin Graduation Ceremony ah kihel khaloding\nUSA gam President kitel na ding vai ~ Zuasiam


url: =Topanga Party Photo Booth - Photo Booths in Topanga, CA - Photo Booths for Parties\nTopanga Photo Booths and Photo Booths in Topanga, CA for your party\nList of 28 Topanga Party Photo Booths and Photo Booths in Topanga, CA\nPlanning a party in Topanga and need a Photo Booth? Searching for the perfect party Photo Booth in Topanga, CA?\nSelected Party Service: Photo Booth in Topanga A/V Rentals in Topanga Accessories in Topanga Adult Parties in Topanga Bachelor Party Services in Topanga Bachelorette Party Services in Topanga Balloons in Topanga Bartenders & Servers in Topanga Booking Agents in Topanga Bouncers & Jumpers in Topanga Bridal Shop in Topanga Bridal Shows in Topanga Cakes & Desserts in Topanga Calligraphy & Calligraphers in Topanga Candy & Chocolate Fountains in Topanga Caricaturists in Topanga Carnival Games in Topanga Casino Games in Topanga Catering & Food in Topanga Churches & Ceremony Sites in Topanga Clowns in Topanga Comedians in Topanga Corporate Entertainment in Topanga Costumes & Props in Topanga Dance Instruction in Topanga Dancers in Topanga Decorations in Topanga Destination Weddings in Topanga DJs & Disc Jockeys in Topanga Entertainers in Topanga Ethnic Party in Topanga Event Promoters & Producers in Topanga Face Painting in Topanga Fireworks in Topanga Florists & Flowers in Topanga Fundraisers in Topanga Game Shows in Topanga Gift Registries in Topanga Gifts in Topanga Hair & Makeup in Topanga Honeymoon & Travel in Topanga Hotels in Topanga Hypnotists in Topanga Impersonators in Topanga Inflatables in Topanga Invitations & Printing in Topanga Jewelry & Jewelers in Topanga Jugglers in Topanga Karaoke in Topanga Kid's Parties in Topanga Lighting Rentals in Topanga Limos & Transportation in Topanga Linens & Chair Covers in Topanga Live Animals in Topanga Live Bands in Topanga Magicians in Topanga Mimes in Topanga Musicians in Topanga Novelties & Party Supplies in Topanga Orchestras in Topanga Party Favors in Topanga Party Rentals in Topanga Photo & Video Montage in Topanga Photo Booth in Topanga Photography in Topanga Psychics in Topanga Real Estate in Topanga Security Services in Topanga Singers in Topanga Skating Rinks in Topanga Spas & Salons in Topanga Specialty Party Services in Topanga Talent & Entertainment Agency in Topanga Tattoos & Air Brushing in Topanga Theme Parties in Topanga Tuxedo & Formalwear in Topanga Valet Parking in Topanga Ventriloquists in Topanga Venues & Reception Sites in Topanga Videography in Topanga VJs & Video Jockeys in Topanga Wedding & Party Planners in Topanga Wedding Dress in Topanga Wedding Officiants in Topanga Weight Loss & Fitness in Topanga\n✓ FREE INFO! Check Availability & Pricing for Photo Booth Rentals in Topanga\nHelpful Tips from Professional Topanga Photo Booths\nFind the perfect Topanga Photo Booth or Photo Booth! Party Blast lists professional Photo Booths and Photo Booths for parties in Topanga, CA.\nOther Areas Near Topanga to Find Party Photo Booths: California, Los Angeles County, Acton, Agoura Hills, Agua Dulce, Alhambra, Altadena, Arcadia, Arleta, Artesia, Avalon, Azusa, Baldwin Park, Bell, Bell Gardens, Bellflower, Beverly Hills, Burbank, Calabasas, Calabasas Hills, Canoga Park, Canyon Country, Carson, Castaic, Cerritos, Chatsworth, City Of Industry, Claremont, Commerce, Compton, Covina, Cudahy, Culver City, Diamond Bar, Downey, Duarte, East Rancho Dominguez, El Monte, El Segundo, Encino, Gardena, Glendale, Glendora, Granada Hills, Hacienda Heights, Harbor City, Hawaiian Gardens, Hawthorne, Hermosa Beach, Huntington Park, Inglewood, Irwindale, La Canada Flintridge, La Crescenta, La Mirada, La Puente, La Verne, Lake Balboa, Lake Hughes, Lakewood, Lancaster, Lawndale, Littlerock, Llano, Lomita, Long Beach, Los Angeles, Los Nietos, Lynwood, Malibu, Manhattan Beach, Marina Del Rey, Maywood, Mission Hills, Monrovia, Montebello, Monterey Park, Montrose, Mount Wilson, Newhall, North Hills, North Hollywood, Northridge, Norwalk, Oak Park, Pacific Palisades, Pacoima, Palmdale, Palos Verdes Peninsula, Panorama City, Paramount, Pasadena, Pearblossom, Pico Rivera, Playa Del Rey, Pomona, Rancho Dominguez, Rancho Palos Verdes, Redondo Beach, Reseda, Rolling Hills Estates, Rosemead, Rowland Heights, San Dimas, San Fernando, San Gabriel, San Marino, San Pedro, Santa Clarita, Santa Fe Springs, Santa Monica, Saugus, Sherman Oaks, Sierra Madre, Signal Hill, South El Monte, South Gate, South Pasadena, Stevenson Ranch, Studio City, Sun Valley, Sunland, Sylmar, Tarzana, Temple City, Toluca Lake, Topanga, Torrance, Tujunga, Universal City, Valencia, Valley Village, Valyermo, Van Nuys, Venice, Verdugo City, Vernon, Walnut, West Covina, West Hills, West Hollywood, Whittier, Wilmington, Winnetka, Woodland Hills


url: =Sinna 13: Rome ah Khualzinna - Zomi Adventist Innkuan\nROME AH KHUALZINNA\nTukal sung sim dingte: Sawltak 27, 28; Rom 1:18-20.\nLAI SIANGTHO BULPHUH: “Paul aw laukei in. Caesar mai ah thu kisit in na ding pelmawh ding hi.” (Sawltak 27:24, ZIV).\nRome khua ah Paul ahawh nop sawt mahmah hi ta leh Jerusalem ah a kimatna in na khempeuh khel mang hi. Jew ngeina tawh kisai a Jerusalem pawlpi makai te genna thu a mang na hangin kum nga phial Rome te khumcipna thuak hi. Hih kikhelna in a nasepna ding geelna nakpi tak susia hi.\nHih nawngkaisakna te om mah ta leh, Rome khua ah Ama thu teci a pang teitei na ding thu Jesu mahmah in kamciam pia khin hi (Sawl. 23:11). Pasian deihbang i cinzawh loh phial hang, Pasian in hunpha hong pia kik zel hi. Eite sepna hangin i thuak dingte pan in bel hong pengsak tuanlo hi. Rome ah thongkia mi a Paul kipaipih bek hilo in, pai ding a lametna leh a ut na Spain ah a paina thu Lai Siangtho matlap omlo hi (Sawl. 15:24).A thongkiat masak na pan in a kikhah khiat khit a sawtlo in A.D. 67 kum in Nero kumpipa khut sungah upna hangin thahna a thuak dingin a kiman kik ding hi ta hi (2 Tim. 4:6-8).\nRome khua ah Paul tung mah hi. Kumpilianpa (em-peror) mai ah thusitna thuak dingin thonginn sungah a om sungin, kol kibulh mah ta se leh thugen veve a (Eph. 6:20, Phil. 1:13), ama kiangah pai khempeuh tungah a dal omlo in thuhilh hi (Sawl. 28:30, 31). Caesar innkuanpih te nangawn tungah thuhilh hi (Phil. 4:22).\nTEMBAW TAWH ROME ZUAN\nCaesarea ah kum nih bang a kikhumcip khit ciangin (Sawl. 24:27) Rome ah Paul a kipuak ding hi ta hi. A lai-at kammal zat te et ciangin Italy zuan a tembaw tawh pai na ah Luke in Paul zui a(Sawl. 27:1-28:6), a dang Christian khat mah ahi Aristarchus zong amau tawh paikhawm hi (Sawl. 27:2).A dang a kipulaak mi khat in thongkia te a ki-apna Rome galkap zakhat ukpa Julius zong kihel hi (Sawl. 27:1).\nAmaute a paikhiat un khuakhal beikuan hi ta hi. Sawltak 27:9 sunga Antan a cih pen Sian Suahpawi a gen hi a, October kha lang khit ahi hi. Phalbi khua hun hangin, November leh March kha kikal sung Mediterranean tuipi ah khualzin ding kipelh den hi. Ahi zongin, tu tung ahih leh, a kipat a kipan haksatna tampi tuak pah in sawtpi a pai khit uh ciangin Crete tuikhulh tunga Van Siang kici mun tung uh hi (Sawl. 27:8).\nSawltak 27:9-12 sim in. Van Siang ah a om sung, Paul in koi bangin thusai a, a thusaina koi bangin kidawng hiam?\nPaul vauhilhna kuamah in thudon lo in nitumna lam maawnh ding khensat uh a, phalbi sung muanhuai tak a om theihna ding uh tua lai pan tai 40 kiim kigamlatna Phoenix lam zuan uh hi. Kamsiatna tawh, khuahun kikhel vatna hangin huihpi lian hong nung a tembaw nasem te in tembaw kemcing zo nawnlo in huih puak na lam zui in leitaw-nitumna lam zuan in leitang panin kigam la semsem uh hi. A sawtlo in tembaw a zang tuamna dingin tembaw puak vante tuipi sungah paikhiat ding hong kul ta hi. Ni tampi sung nitang mulo in mailam gamla pi kimu theilo a, guahpi leh huihpi kithuah gawp ahih manin amaute gim in tawl mahmah ta uh ahih manun, “suahtak zawhna ding lamet beita uh hi” (Sawl. 27:20).\nSawltak 27:21-26 sim in. A nihvei na Paul in bang amaute tungah bang gen hiam?\nKamsanna tawh, Pasian tung pan a ngah thu tembaw nasem te kiang Paul in gen hi. Lungkiatna ding leh thanemna ding thu omlo hi. Lauhuaina leh supna om lai ding a, ahi zongin a vek un suakta ding uh hi.\nPaul bang a citak leh ki-ap mahmah Topa nasem khat in banghangin hihzah ta thuak se hiam? Paul thuakna pan in bang hilhlak ngah thei i hiam?\nA nihvei na mite tungah a thugenna ah, tembaw bek kisia in a tunga tuang mite khempeuh (Sawl. 27:37) sihna manna omlo in a suahtakna ding uh Paul in kipgen hi (Sawl. 27:22). Ni 14 khit ciangin, sawltakpa thugen tangthu hi. Huihpi nasia mahmah in tembaw kikem zolo hi mah leh, tuihual in tuinawl suangte a seemna aw za uh hiam, tembaw nasemte in leitang naita cih thei hi(Sawl. 27:27). Suangtawh kitaih khak ding lau ahih manun tuithukna a teh zel khit uh ciangin tembaw hatna akhiap theihna ding un tembaw nung lam pan sikkip li khia uh a, zingsang khuavak na ding amau pasian uh tungah nakpi tak in thu ngen uh hi (Sawl. 27:28, 29).\nSawltak 27:30-34 sim in. Hih tangthu sungah eite a ding bang hilhlak om hiam?\nKhualzin kipat lam in zakhat-ukpa in Paul hoihtak in bawl hi mah leh tuipi tung khualzinna tawh kisai a khensatna te muanna ding thukip mulo hi. Ahi zongin, kal nih khit ciangin, nate hong kilamdang hi. Tembaw siatna ding tawh kisai a genkholhna hangin zakhat-ukpa zahtak pimuhna Paul in ngah ta hi (Sawl. 27:21-26).\nTembaw tunga tuang mite kiang an anek na ding un Paul in kun hi. Tua hi kei leh, tuipeek in tui nawl a tun theihna dinguh tha neilo ding uh hi. Eite vaipuak sep ding pan in pengna dingin Pasian in hong huh den tawntung khollo hi. “Amaute suahtakna ding Pasian kamciam leh tua bang ngah theihna ding amau ngiat hanciamna kilekkim takin hih tangthu ah kimu thei hi.” – David J. Williams, Acts (Grand Rapids: Baker, 1990), laimai, 438.\nKhua a vak ciangin, tembaw nasem te in sehtaak mu uh a tua lai ah tembaw khawl sak sawm uh hi. Ahi zongin sehtaak tungzo lo uh hi. Sehtaak kho khat phu kha in leitungah kinga cip ahih manin tuihual in tembaw sattam gawp hi. Galkapte in thongkia te tuipek in a suahtak khak ding uh dalna in thah sawm uh a, ahi zongin Paul hangin zakhat-ukpa in kham hi. A tawpna ah, Pasian kamciamsa om bangin, nuntakna khat bek mangthang lo hi.\nPaul suahtaksak nop manin thongkia te thahloh ding kikham zah dong dingin Paul teci leh a nunzia in bangzah in vanglian cih thu in bang hong hilh hiam?\nTui gei ah a suahtak khit uh ciangin tua lai lai pen Mediterranean tuipi laizang, Sicily leitaw lam a om tuikhulhneu Malta ahih lam thei pan uh hi. Kal nih sung bang tuipi tungah huih nun na lamlam ah kiseem in a om sung Crete a om Van Siang a cihna panin tuipi tung a khualzinna teng uh tai 475 bang pha hi. A khualzin uh a zop kik theihna dingun kha thum sung bang tua lai ah a ngak uh kul hi (Sawl. 28:11).\nSawltak 28:1-10 sim in. Malta tuikulh a tun uh ciangin Paul tungah bang thu piang a koi bangin Pasian in amah zang hiam?\nMalta tuikhulh a om mite thunuam mahmah uh aa, tuikawt in khua dam ahih manin Paul leh a tuanpih te khua alum theihna dingin mei cihsak uh hi. Hih hun in Malta khuahun pen a lumna 50° F (10° C) sangin lum zawlo hi.\nGul vai a thupiang hangin Malta mite in Paul thu lunglut mahmah uh hi. A masa in, hih dawibia mite in gultukna pen pasian gawtna (daan piakna) in ngaihsun uh hi. Amaute in hih Paul pen tualthat khat hi in, tuipi sungpan a suahtak hangin pasiante (thutang leh phula ahi Greek nusian Dike) in man kha veve uh ci uh hi. Sawltakpa silo ahih manin tua ma lai a Lystra a thupiang bangin pasian hi ci leuleu uh hi (Sawl. 14:8-18). Luke in hong genloh hangin, hih thu piang hangin ana a sepsak Pasian a ding teci pan theihna dingin Paul in hunpha la hi leh kilawm hi.\nPublius in Malta a Rome kumpi gam-uk khat maw ahi kei leh tua lai a khuasung mite zahtak khat maw hi ngel hi. Bangbang hi ta leh, Paul leh a lawmte zintungsak in a omna ding mun a muh madong uh nithum sung tua lai ah hoihtak in zindo hi. Paul in Publius pa a damsakna hangin Malta mite lak ah cina te damsak na ding hunpha khat hong ngah hi.\nLuke ciaptehna ah, Malta panin Paul a paikhiat ciangin khat beek kikhel cih genna omlo hi.A genloh mawkmawk zong hi thei a, ahi zongin hih thu in leitungah eite nasepna in tuiphumna leh pawlpi phutna ding bek hilo in mite kisapna leh a haksatna te lunghimawh pihna cih hong lak hi. Tua in lungdamna thu nuntakpihna a hi hi (Sawl. 20:35 leh Titu 3:14 enkaak in).\nHih tuikulh mite in pasian thutangna tawh kisai a theihna uh bangzah in lamdang hiam? Tua bang theihna koi bang hong pai hiam? Rom. 1:18-20 en in.\nROME AH PAUL TUNG TAKTAK TA\nMalta ah kha thum sung a om khit ciangin, Paul leh a tonpih te in a khualzin uh zomkik thei ta hi (Sawl. 28:11). Puteoli, tuhun Naples sehtaak a om Puzzuoli, tung uh a, tua lai pan in Rome ah leilam tawh khualzin zom uh hi (Sawl. 28:11-16).\nRome ah Paul a paina thu kizel pah a, tua lai a om thu-um mite amah dawn dingin tai tampi khualzin uh hi. Rome ah khat vei beek a tun ngei nailoh hangin, sawltakpa in khualpi sungah naseppih, a kikhel thu-ummi, innkuan naihuai, leh amah a it lawm tampi nei khinzo hi (Rom. 16:3-16).Tembaw kisiatna hang leh thongkia khat ahihna tawh Appian Lampi ah thu-um te tawh kimuhna in lungsim la mahmah kha ding hi. Hih bangin a lawmte in amau itna leh donna alahna thu a muh ciangin Paul in Pasian tungah lungdam ko a, kumpilianpa mai ah thusitna a thuak dingin thakhauhtuam mahmah hi.\nA lai khakna ah Rome thukham tawh kizui in Paul in bangmah khialhna a neihlohna thu gelh kha ngel ding hi (Sawl. 25:26, 27; 26:31, 32). Thonginn leh galkap te omna ah ki omsak lo a, Rome ngeina bangin sikkol kibulh ahih teei hangin ama aituam inn sap in a om theihna in khialhna lianpi neilo ahihna hong lak hi (Saw. 28:30).\nSawltak 28:17-22 sim in. Rome a tun khit phet in Paul in bang hih hiam?\nKikhopna inn ah Paul a pai theihloh hangin, kikhawm dingin ama kiangah mite pai thei hi. Tua hi a, a tun zawh a sawtlo in, Jew te kiang thu a gen masak den bangin (Rom. 1:16)tua lai a om Jew makai te sawmkhawm aa, amawhlohna thu leh tua ma lai aa a septe, Israel te lametna thu ah lo buang akimatna in thudang ahihlohna gen hi (Sawl. 23:6, 24:15, 26:6-8). A geelna in lungdamna thu tangko theihna dingin mite tung pan muanna a ngah theihna dingin kihuutna hilo a, Jesu thawhkikna in Israel te tanglai lametna pi tangtunna ahih zia lahna ding hi zaw hi. Jerusalem panin bang mah thu zalo uh hih manun Paul thugen te ngai uh hi.\nSawltak 28:22 sim in. Hih hun in zong lungdamna thu a kilangpan zia hih thu in bang hong gen hiam?\nMidang te in eite upna hong langpan hangin koi bangin muanhuai den zo ding i hiam?\nLUNGDAMNA THU GUALZAWHNA\nA kiseh ni a tun ciangin, Paul gen lungdamna thu a ngai dingin Jew te tampi hong kikhawm uh hi (Sawl. 28:23).\nSawltak 28:24-31 sim in. Isaiah thubu a bulphuh-na ah Paul gennop bang hiam?\nIsaiah 6:9, 10 a bulphuhna in mite in Pasian thupuak a nial den ciangin amau tungah bang thupiang cih lahna a hi hi. Jew te pawlkhat in up uh hangin pawlkhat in umlo uh hi. Amau sungah kinialna lianpi om ahih manin, sawltakpa zong Gentile te kiang gen ding simloh tel ding dang neilo hi (Sawl. 13:46, 47; 18:6).\nAma inn-thong sung pan a paikhiat theihloh hangin, ama kiang ah a pai mi khempeuh tungah daltanna omlo in lungdamna thu hilh thei veve hi. Sawltak thubu a tawpna a kigelh thu in lungdamna thu gualzawhna bulphuh hi. Jew ahi a Rome thahatna ahi zongin lungdamna thu daltan zolo ding hi cih thu ahi hi.\nBanghangin Luke in hih bangin a laigelh tawpsak cih a kitelloh hangin, thongkhiatna panin Paul kikhah kik in nasep khualzinna khat nei lai a tua khit ciangin Rome ah matna thuak in thahna thuak hihna mundang ah kimu thei hi (2 Tim. 4:6-8). Luke gelhna mun pan et ciangin, Rome dong lungdamna thu a tunna in, lungdamna thu in “leimong dong tung khinta” kici thei hi (Sawl. 1:8).\n“Thumaanlo a akimat sung tawntung Paul lungduaina leh lungnop maitaina, a hangsanna leh upna te in thugen (sermon) hi den hi. Leitung lungsim bang a hilo ama lungsim in leitung neih ahilo a sangzaw vangliatna nei hi. Ama sepna etteh in, Christian tampi te in Paul kiangpan kilakhia mipi tungah lungdamna thupuak nasepna sem dingin nakpi tak in tawsawnte suak uh hi. Hih bangin sawltakpa huzaap in bei tuanlo a, a vangliatna leh a kizatna a kikhaktan tawh akibat hun, mite muhna ah bangmah sem thei nawnlo in a ngaihsut laitak in amah akipaisak lohna mun te ah Christ a ding lolai a buhlom te amah in kaikhawm khinta hi.” – Ellen G. White, The Acts of the Apostles, laimai, 464.\nPawlpi nasepna lampan en leng, Sawltak thubu ahih kei leh pawlpi nasepna in kizo nailo a, eite i vek in tua thu sungah a kihel te vive hi ta hi hang. Kum zalom tampi sungin a lunglut huai thu tampi kigelh khinzo a, pawlkhat te Pasian sawltak muanhuai te sisan tawh kigelh zo hi. Laigual behlap aa a at ding eite vaipuak hi ta a, a nunung pen lametna (eite lametna) leh nungzui te tungah zawh dinga Jesu in a piak sawlna i zawh dong i sem dinga tua ciangin “beina hong tung ding hi” (Matt. 24:14).\nNGAIHSUT BEH DING: “Pawlpi tungah vaipuak siangtho Christ in hong pia zo hi. Genzawhloh Christ hauhna ahi Pasian hehpihna gou, pawlpi mimal kim tungtawn in Pasian in leitung mite tungah puak ding ahi hi. Ama Kha leh Ama nunzia leitung mite tungah lah ding sangin Honpa in a lunggulh zawk om lo hi. Honpa itna mihing te tungtawn in a kilat ding sangin leitung in a kisap zawk na dang omlo hi. Christian biakna i vangliat zia Pasian in amau tungtawnin a kilat sakk theihna ding numei leh pasal te vantung khempeuh in ngak dimdem in om hi.” – Ellen G. White, The Acts of the Apostles, laimai, 600.\n“Mikhat sim in a septheih bangbang tawh Ama na asep theihna dingin pawlpi bup in nasepna ding lunggulhna a neih ding Pasian in a ngak zawh sawt ta hi. Inn ahi a pua lam ah ahi zonginPasian pawlpi mite in a kiseh amau vaipuak ciat a sep uh ciangin, leitung bup vauhilhsa hong suak dinga, hih leitungah vangliatna leh minthanna lianpi tawh Topa Jesu hong kumkik ta ding hi.” – laimai, 111.\n1. Rome ah a khualzin sung tawntung Paul in Pasian a upna Luke in koibangin hong lak hiam? Tua banga akip akho upna in midang te koi bangin sukha hiam?\n2. Bangbang a tuak zongin Paul in a upna leh a sepna nusia lo hi. Rome ah zong, a suahtakna kiciangtan ta seleh lungdam thu tangko veve hi. Mikhat peuh tungah lungdamna thu i tangkona ah lungkiat huai i tuah ciang bang hih ding i hiam?\n3. Rom. 1:14-15 sim in.Banghangin lungdamna thu gen ding leiba bangin Pau in ngaihsun hiam? Amah sangin eite tungah mawhpuak neuzaw hiam? Hih kammal ngaihsun in: “Christ a pulaak mi peuhpeuh in kha gupkhiat ding nasep bulpi hi ding hi. Pasian hong piak hehpihna, eite tungah hong tang khuavak, leh thutak (thumaan) i hoihna leh vangliatna hangin tua thu gen ding leitung mite tungah leiba nei te i hi hi.”– Ellen G. White,Testimonies for the Church, vol. 4, laimai, 53.\n4. Paul bulphuh Isaiah thubu sung simkik in. Hih thu in tu hun tawh koi bangin kituak hiam? Thutak tampi eite tungah hong kipia khin a, ahi zongin lungtang khauh in eite deihna leh lunggulhna te tawh kitukalh te ngailohna in kha lam bang lauhuaina te hong tun thei hiam?\n5. Paul tawh kol akibulh khawm galkappa dingin ki ngaihsun in. Nang tawh kikhih khawm mipa tungah bang mu dingin na ngaihsun hiam?\nPrev post Nungzuipite leh Nikhatni\nNext post Kammal Pawlkhat


url: =Dr. Chin Do Kham kiangpan kangah khanlawhna – Part 2 :: ZOMI DAILY\nposted on 15 July 2015 at 11:44 am Lomkholna: Article, Cindokham, FrancisKhampi\nNi Thumna :: July 24 2013- Dr. Do Kham le Mary Dal (Melbourne, Aussie) a teng Dr. Do Dal ii tanu tawh kithuah in UNHCR, KL zumpi ah 9am-11:30am dong ulian thupiteng tawh kimu uh hi. A manteh zum mai pan in ka na dawntuah lian in a hotel ah kiciah kik uhhi. Tuapan in KL sungah om makaai pawlkhat a hi, ZAM pan Lutangpi Tg. Hau Suan Khai, Lutangpi-huh Pa Kam Khan Mung, Vangil kemcing Pa Divid Mungno le Sumkeem Pa Joseph Kamsang, ZRC pan Lutangpi-huh Pa Thang En Hen le thuvaanpi Tg. Kai Sian Pau @ Paupi, Tonzang Lawm pan Lutangpi-huh Pa Tawnlek le Tg. Lalpi hihteng tawh sun ankuang umkhopna kanei uhhi. Hih sun an pen ZAM pan citpiakna a hihman in hotel an ne ka hih uhhang hongpia pen Malaysia Zomi bup aitang in hong kiluikhia ankuang a hihman in limphadiak le ka lungdam phadiak lai sawnsawn hi.\nZomi ading phattuamna nading UNHCR zumpi ah Dr. Do Kham in vagenteng pen a nuaiteng hi. A ma genna ah;\nKa va kimuhpih teng: UNHCR-Malaysia aa tu laitak a lian pen pa Mr. M Nissa, Senior Protection Officer Mr. Gonzaga leh IOM Senior Operation Officer Mr. Ogul, te ban ah UNHCR pan Community Development aa sem Ms. Brittocia leh Ms. Joanne cih te tawh nai 2 leh a lang sung holim na ka nei thei uh hi. Officer dang te zong va sam uh aa, khual zin leh a pua lam aa vak cih teng tawh a dang te hong kihel thei lo uh hi.\nA masa in, GZA General Secretary ka hih na leh Zomi te thu a tom in genna– keileh kei ki pulak na nei masa ing.\nTua khit ciang, UNHCR tungah lungdam kohna:\n(1) Tu ciangciang Zomi tampi tak gam 3 na ah hong puaksak na uh lungdam kohna,\n(2) Zomi damlo te zato kahna leh kibawl na tampi hong huhsak na uh lungdam kohna,\n(3) Thong kia tampi te UNHCR in hong tat khiatsak na uh lungdam kohna, leh\n(4) Refugee naupang tampi te lai hilh nading hong vaihawm sak na hong huh na uh lungdam kohna cihte nei masa ing.\nTua ban ah, nung lam deuh aa KL sung ah, lutuam biak na bia pawl leh milim bia te ki tot ki thah na hang in, a kisai lo pi aa Zomi te in mi khutlum tawh a thuak khak ding uh patauh na thu ka pulak hi.\nHi bang aa a patauh huai dinmun ah om uh a hih man in, UN card ngahsa kawlgam mi khempeuh, a deuhdeuh in Zomi te gam 3 na ah a manlang aa hong puak sak mengmeng nading uh ci in nget na ka pulak hi.\nUN Card ngahsa te bek hilo in, a ngah nailo tul tampi te zong Malaysia aa a nuntak na uh haksa leh lau huai a hih man in a manlang thei pen aa UN Card hong piaksak zawh nading uh deihna thu pulak na zong ka nei hi.\n1). Tun Kawlgam kumpi hong kikhel mahmah ta a hih man in, kawlgam mi te UNHCR card piak na tawh kisai policy a kikhel ah om hiam? cih thu kadot leh, Tu ciangciang policy kikhelna om nailo hi cih tawh hong dawng uh hi.\n2). Tua a hih leh, card ngah nailo te na lakbeh baih ding uh hiam ci aa ka dot leh, Fund ki ngak lai hi. Fund om dan zui in ki khensat thei pan in teh cih tawh hong dawng uh hi.\n3). Card ngahsa tul tampi om lai ci leng, card ngahsa teng a vekpi in gam 3 na a ki puak khin taktak ding hiam? cih ka dot leh, pawl khat kipuak in cin, a vekpi in kipuak khin lo kha ding hi. A hizong in US kumpi makaih na tawh P2 Group resettlement program a kibawl August 17, 2010 ciangciang aa card a kipia teng bel ki pai suaksak hamtang ding hi.\nLeitung gam tuamtuam gam 3 na aa a kipuak khempeuh ii 80% pen USA ah a kipuak a hihi ci uh hi.\nMalaysia UNHCR zum pan kum khat in mi 10,000 (tul sawm) gam 3 na ah a kipuak hi in, a sum lah kicing lo, zum nasem zong kicing lo ka hih man un, kum khat in tua zah kan ki paisak zolo hi hong ci hi.\n4). Tua ah omlai teng, a pai ma in kawlgam hong hoih mahmah man leh, a vekpi in na paisak lai veve ding uh hiam? ci aa ka dot leh, Kawlgam hong hoih taktak aa leh … a ciah nuam te a ciah na ding un han thawn ding hi ung. UN card ngah sa a hih hang, na UN card uh gam 3 pai nading in kizang thei nonlo ding hi cih ki tangko ding hi. Gam tuam tuam ah zong, a gam uh hong hoih kik mahmah ciang in tua dan aa a ki sep na gam tampi om khin hi ci uh hi. (Kawlhgam mite tawh kisai tua dan khensat na om nailo hi. A thu paizia hong gen na uh a hihi)\nGen teh na in, Indonesia gam pan Malaysia a pai Ace pan refugee te bang, a gam uh hong hoih ciang, tampi ciah kik uh aa, a ciah nuam nonlo te, Malaysia kumpi leh UNHCR ki thukim na tawh Malaysia ah WORK PERMIT (nasep theihna phalna) pia aa om theih nading ki vai hawm sak hi. A hi zong in, hi bang dan ciang in, a hun hun aa ki vai hawm hi in, mailam aa ding ki gen khol thei lian lo hi cih tawh hong dawng uh hi.\nLung Hihmawh na Pulak na leh Deih Ngetna:\nA beisa hun in, Zo pau tawh kam phen deih zah in kicing ngeilo a hih man in, Zomi kam phen hong behlap sak zawh nading uh ka gen hi.\nGam 3 na len khiat kuan ciang aa thusin sakna (tentan piakna) ah Zo lai ngiat tawh hong bawlsak nading uh zong lunggulh na ka pulak hi.\nTua ban ah, a beisa hun in, Zomi a hilo pawl khat in Zo pau tawh kam phen uh aa, Zo pau siam tatak lo uh a hih man in, a man/dik phalo aa kam kiphen sak pawl khat om a hih man in ka lung hih mawh na limtak in ka pulak hi.\nKipawlna tuamtuam nuai ah a om hang un, Zomi (khua pau nam tuamtuam a zang Zomi te) tampi te in paudang thei lo in ko pianpih pau a hi Zo Pau bek mah pau thei uh a hih man in, tua te aa ding ko pau lian bek mah tawh kamphen kician tak aa a sem thei ding mi a kicin ding a thupitna leh USA gam aa Immigration Court khawng ah, a mau tel chindokhammahmah tawh kam phen ding a om kei leh tel mello loh pau tawh thusit ngeilo uh hi cih zong ka pulak hi.\nRSC Call Center (Phone tawh thudot theih na) line sam leng, computer in, pau nam 3 tawh hong dawng hi. English, Lai, Burmese … mek in cih tawh hong kidawng a hih man in, tua teng khat zong a theilo Zomi tul tampi om a hih man in, Zo Pau zong hong behlap sak un cih zong ka gen hi.\nPawl khat a min kibang om a hih man in, a nih un a vai uh a kum aa sim ziakai thei cih thu za ing. Tua bang a om leh a min man te in a mau mawhna omlo pi aa ziakai lawh uh a hih man in, a thu a ki tel theih khit ciang, a min man nei tatak te a man lang thei pen aa na vaihawm sak ding uh kisam ding hi cih zong gen ing. A mau zong hoih sa uh hi.\nKa lim gen beh thu khat ah: Zomi pawl khat a ki interview ciang in, ka minam min ZOMI hi ci na pi in, kamphen pawlkhat leh ah interview officer te in a mau cih bang in computer ah khumsak lo in, Chin or Tedim cih tawh khumsak hi cih thu za ing. Tua dan pen UN te ii sepding in a kilawm hetlo thu hi. Mihing khat in ka minam min tua hi a cih leh a mau cih bangbang aa ki khumsak ding hi cih Washington DC aa Refugee Resetlement aa a lianpen te in kei tung ah hong gen uh hi. Tu aa kipan thuman tak aa record a kibawl nading in limtak in na mite uh na gen un, ken zong follow-up hong bawl toto ding hing cih vai khak ing. A mau zong a maisuah dan uh nuam sa pha kei.\nHibang thu te ka gen ciang in, Zomi a kici lo te, Zomi a hilo te gal bawl ding, mudah ding a ci ka hi peuhmah kei hi. Ei hihna din mun midang te in zong hong telpih aa, ei leh ei ih ki cih bang aa hong cihpih ding uh ka thupi gennop na a hihi. Nampi lungsim nei in, Zomi te ih it bang mah in mi namdang te zong it in, a mau aa ding zong ih deihsak ding pen Christian lungsim a hihi. A hi zong in, a hilo pi aa hong ki nem niam ding zong kiphal tuan lo hi hang.\nSun an nek khitciang in Subang airport ah Singapore paiding in Zomi makaai pawlkhat in teksi nih tawh Zomi hong deihsak le thu le la khempeuh ah hongvansak GZA thuvaanpi Dr. Chin Do Kham ka va kha uhhi.\nKhanlawhna ka cihciang in a omsa tungah zatsiam nading khanlawhna hi. Ih minam makaaite pahtawi in ei minautaang teng in thapia, lamsang leng ih makaai te koikoi ah guaksuak ngeiloding hihang cih khanlawhna kangah hi.\nMinam ading nasem takpi te panpih in, thapia ciat leng Zomi cihpen mi nuai ah a omding a Siansiam hi zenzenlo hihang. Ei le ei kithutuak nailo-deuh le ngimna tupna, muhdan te kibang nailo-deuh, khat le khat kitheihpihlo, ki awlmawhsaklo cih virus in hong susia hi tadih phot lai.\nKhat le khat ki thupi bawl in, ki lamsang in, kizataak hileng a piangtheilo omloding hi. Tua virus a sisak/thatlum/beisak ding pen ei mimal khatciat ii mawhpuak a hihman in mimal khatciat ii hihzawhding lah hipah sam nailo a hihman in, Zomite kipumkhatna bek a satmaai zobekding a hihlam angpomciat in hanlungciam khangto diam!\nPrevious: Thupulakna: ZIUSA 2015 Kumcin Khawmpi Lawhcing Takin Kibawlzo\nNext: Puuksakna tawh kisai theihhuai thu ~ Rev. Fr. Damian Dal


url: =Zomi Bible: Siantong Study Bible - Zomi Adventist Innkuan\nThang DL Pau Mung\nSiantong Study Notes\nTangthupha a hong puak Mikangte in Laisiangtho version tuamtuam 450 kiim nei ta uh a, i kiang naia i sanggam Mizote in version nga (5) nei pan uh hi. Zomite in zong version nih leh thum i neita uh a, version khata kitel i sak phat lohte a dang khat in hong telsak thei ding ahih manin a lungdam huaia i ngaihsut theih ding thupi hi. Tuin Laisiangtho version thak – Zomi Bible a kici, Thuciam Thak, Late leh Paunak kihel i nei kik uh a, hih Laisiangtho koi bang ahi hiam cih vel (review) khawm leng ka ci hi.\nTranslator : Zomi Bible pen Revd. Suan Khan Thang (Sia Suan) in a lehkhiat hi a, amah pen Mizoram a om Zomi Baptist Church (ZBC), Pastor Pension khat ahi hi. Sia Suan pen leitung pilna lamah B.A. (Guwahati University, India) hi a; Laisiangtho lamah B.D. (Union Biblical Seminary, India), leh M.T.S (Virginia Theological Seminary, USA) degree-te ngah hi.\nTopa’ gam aa dingin Evangelist, Missionary, Pastor leh Secretary cihte kum 2013 kum bei dong a sep zawh ciangin pension hi.\nTranslation : Sia Suan in USA gamah kum khat sung tawntung Laisiangtho lehkhiatzia sin a, Wycliffe Bible Translation vaisaite’ sehna tawh kizuiin Ghana gama Lelemi mite Bible translator ahi Dr. Andy Ring in a lai lehte velsak (sit) zel hi. Laisiangtho tei dingin a pilna leh siamna in cin hi cih a muh uh ciangin leh phalna pia uh hi.\nChin Baptist Association (CBA) pawlpi in Laisiangtho version thak neih ding kisam a sak thu tawh kizuiin, March 1993 in Kalaymyo ah Rev. Kam Khaw Thang leh ZCLS makaite tawh a kimu dingin Sia Suan sawl uh hi. Makaipite’ thukimpihna leh lamlahna tawh lawp takin hong ciah kik a, CBA pawlpi sehna tawh kizuiin Thuciamthak leh hong kipan hi. Ahi zongin Mizoram-ah ZBC pastor hong sep ciangin a van gik lua ahih manin tawlkhat dinkhawl a, a pension khit ciangin zom kik a, Topa’ huhna tawh May 5, 2019 niin Laisiangtho thak apna hun zang thei hi.\nZomi Bible pen puahphatna (revision) hi bek loin version thak hi zaw pian hi. Version khat bek dapphaha kilet hi loin etkak kawikawia kibawl hi a, a diakin New King James Version, New American Bible leh Revised Standerd Version cihte limet diak hi.\nA deihna : Laisiangtho, Pasian Kammal pen a hoih bukim hi, i cih laitakin a kiteikhiatna (copying) leh a kilehkhiatna (translation) lamah deih a bat zawh lohna pawlpawl om thei zel hi. Zomi Bible pen a translator in a gen mah bangin, i neihsa Laisiangtho (Tedim Bible) nawlkhinna dinga kilet hi loin i neihsa tawh zat khop ding leh etkak ding deihna ahih banah kammal a kim zaw leh nam dangte’ aa tawh a kinai zaw ding deihna ahi hi.\nI Laisiangtho neihsa (Tedim Bible) leh hih Zomi Bible etkakna tawm khat i nei nuam hi. Mihing pen i mel a kibat loh mah bangin hoih i sak zong kibang lo hi. Tua ahih manin hoih ka sak zawkna leh kicing ka sak lohna pawlkhat kong lak nuam hi. A hoih zaw i theihna dingin English Bible tuamtuama kizang thumalte tawh zong i etkak khawm ding hi.\nZomi Bible hoih zaw ka sakna pawlkhat\nENGLISH / ZOMI BIBLE / TEDIM LST / REFERENCE\n1. Virgin / nungak siangtho / nungak / Matt. 1:23\n2. Daily bread / nisim an / khamkhop an / Matt. 6:11\n3. New tongues / pau thakte / pau dangte / Mk. 16:17\n4. Made / bawl / piangsak / Joh. 1:3\n5. Receive / sang / thu ngai / Joh. 1:12\n6. Baptized / kibaptize / kidimsak / Sawl. 1:5; 11:16\n7. Days / nite / ni / Sawl. 2:18\n8. Spiritual gift / khalam letsong / thupha / 1 Cor. 1:7\n9. Tongues / kamtuam pau / pau lamdang / 1 Cor. 14\n10. Redemption / tatkhiatna / hotkhiatna / Heb. 9:12\n11. Tu lai English version tamzawte in, “God is spirit” a cih pen, Tedim Bible in, “Pasian pen Kha Siangtho ahi hi,” ciin Trinity-a mi thumna kawk a; Zomi Bible in, “Pasian pen kha hi” ci-in Pasian pianzia teltakin hong lak hi (John 4:24).\n12. English Bible sunga “First day of the week” kici pen Zomi Bible in “nipikal sunga ni masa bel ni” ci a, Tedim Bible in “sani nitak” ci hi (Sawl. 20:7).\n13. English Bible a, “A third of the stars” kici pen Zomi Bible in “aksite, seh thum suah seh khat” ci a, Tedim Bible in “aksi sehsawmsuah sehkhat” ci hi (Mang. 12:4).\n14. Tedim Bible in Jesu pianna, “Nazareth khua” ci a; Zomi Bible in “ama khankhiatna” ci zaw hi (Mk. 6:1).\n15. Tedim Bible in, “Upna hanga hotkhiat, hehpihna tawh ngah” cih bangin gen a; Zomi Bible in, “Hehpihna hanga hotkhiat, upna tungtawna kingah,” ci zaw hi (Eph. 2:8).\n16. Tedim Bible in tui sunga kiphumna (water baptism) pen Khris tawh kipawlna bangin gen a; Zomi Bible in Khris sunga kiphumna (baptism into Christ) thu gen zaw hi (Rom 6:3-4).\n17. Tedim Bible in, “tui sungah na phum un” ci ahih manin tui sunga kiphum tektek pawlpite bek in sim nuamsa uh a; Zomi Bible in, “na baptize un” ci ziau ahih manin tuitak/tuibuah a zang pawlpite in zong lunghiang lo takin zang thei ding uh hi (Matt. 28:19).\n18. Tedim Bible in, Korin pawlpite sungah Pasian misiangtho hinapi-a a siat gamtat mi pawlkhata om bangin gen hi; Zomi Bible in ahih leh tua a sia gamtatnate pen pawlpi sungah hi loin Tapidaw a suah ma uha a gamtatna uh ahih zawkna “Nidangin” cih tawh hong lak hi (1 Cor. 6:11).\nZomi Bible a bukim lohna pawlkhat\nKhat leh khat muh dan leh san dan kibang lo thei ahihna tawh kizuiin Zomi Bible a hoih zawh lohna hi-a ka ngaihsut mun pawlkhat om hi. Siapa in a thukim leh puahphat kik cianga bawlphat dingin hih thute kong lak hi.\n1. Johan 15:16 sunga Topa Jesu in “Keima’ min tawh Pa kiangah na nget peuhpeuh uh hong pia ding hi,” a cih pen Zomi Bible in “Pa kiangah” cih kammal koih kha lo hi.\n2. Galati 3:13 “Sing (tree) tunga kikhai mi peuhmah” kici pen Zomi Bible in, “siangkhuam tung” ci hi (Jehovah’s Witnesses pawlte san dan tawh kibang hi. Amaute in Jesu pen singkikalh[cross] tunga kikhai hi loin singkhuam [stake] tunga kikhai hi zaw ci uh hi). Singkhuam cih sangin sing ci ziau leng kikhia khial lo zaw dingin ka ngaihsun hi.\n3. Galati 3:16 “suan leh khakpa” cih pen “suanpa” cih bek hi leh hoih zaw ding hi. Pasal khat (Jesu Khris) genna hi. “Suan” pen tapate genna hi a, “khak” pen tanute genna hi.\n4. Galati 3:28 sungah “sila leh sila lo, numei leh pasal” cih thu teng kinusia hi.\n5. Hebru 6:6 Zomi Bible in, “A pukmangsan kikte” a cih pen “a pukmangsan uh leh” (If they fall away) cih ding hih tuak zaw hi (Tedim Bible zong hi veve – tg. 4 en in). A pukmangsan a om thu hong hilh lo a, a om bang hi leh (conditional –“if”) cih hi zaw hi. Om bel om taktak sam lo hih tuak hi (tg. 6).\nLei theihna: Zomi Bible pen hih munte ah lei theih hi. USA Tulsa-ah Rev. Genpu & Mr. M.C. Khai kiang pan; Aizawl Mizoram-ah Rev. Lalno, Jehova Jire AG; Mr. Cin Sian Dong ZBC Complex, Ramhlun South; Champhai-ah Mungpi Suante; Manipur-ah CBA Office, New Lamka; Chennai-ah Mr. Mangboi Suante; Australia-ah Mr. Sawm Thang Suante, Melbourne; Shillong-ah Rev. Thang Lian Go leh Rev. Go Za Mung-te’ tung panin kingah thei hi.\nBu khat ciangin India gamah Rs. 350/- man a, US Dollar 10/- hi-in, Australia gamah Dollar 15/- man hi. Tu tungin copies 1500 bek kibawl ahih manin bei hak lo ding hi. A deihte in a tunga min kigelhte kiang hiam translator (+919615558559) tungah a manlang lama kan pah kisam kha ding hi.\nThukhupna : Zomi Bible i neih pen i minam hamphatna-in ngaihsun ka hih manin Pasian leh Sia Suan tungah ka lungdam hi. Mikim in nei-in, sim ciat leng Pasian thutak i theihna gil semsem dingin lamen ing. Ahi zongin i omna pawlpi a kibat loh dung zuiin pawlkhatte in i biakinn pulpit tungah i sim thei ding a, pawlkhatte aa dingin Church Council thukimna ngak zong kul kha thei ding hi. Bangbang ahi zongin eima personal study bawlna ding leh sermon panpih dingin kizang thei mahmah ding hi.\nPrev post Hehpihna Thukham\nNext post Adventist Physician Appointed Ambassador from Tanzania to Canada


url: =LESSON 13 SEP. 21 – 27 MI ADING NASEM PAWLPI ~ MUC\nLESSON 13 SEP. 21 – 27 MI ADING NASEM PAWLPI\nLESSON 13 SEP. 21 – 27\nMI ADING NASEM PAWLPI\nTu Kaal Sung Sim Ding: 2Kor. 2: 14 – 16; Pai. 32: 1-12; 1Pet. 2: 12; Phil. 2: 15; Eph. 2: 19; Heb. 10: 23 – 25\nKAMNGAH: “Lametna thu tawh kipawl i man’nate sawisak lo-in lenkip ni. Bang hang hiam cihleh thuciamna a koihpa in thuman mi ahi hi. Tua tham lo-in, itna lungsim neih nading ahi zongin, a pha-a gamtat nadingin kihansuahna ding ahi zongin, khat leh khat kidom ni.” Heb.10:23,24.\nHotkhiatna thu tangko nasep kizawh nadingin thu-um mite kipawlkhopna neu ngaihsut khak ding hi lo hi. A man lo-in nasepna, zawnna cihte tawh kisai thute kimkhat i pulaak khin hi. Pawlpi in hih nasep-ah na lianpi sem thei hi; kim le paam tungah huzaap lianpi nei hi. Kipawlna thu tuamtuamte tawh buai-in kipawl khopna mungtup, ngimna cihte hangin Pasian in pawlpi a hong koihna a hang thute kiphawk kha lo thei hi. Pawlpi in kimlepaam a om cimawh, dongtuakte kin ding kisam hi. Khrih in tua bang mite ading nasem ahihleh eite in zong i sep ding ahi hi. Pelh lo-in hotkhiatna thu pulaak ding hi a, tua kawm-in cimawh, gentheite, nek ding nei lote, silh ding nei lote huh ding kisam hi.\nThu-um mite kipawlna pawlpi, Khrih pumpi in masuan nei hi (1Kor. 12: 12 – 20). Jesuh ettehin a kalsuan ding pawlpi hi. Jesuh mah bangin thu-um mite in zong, cimawhte kiangah va pai, huh, amau phattuam nading nasem ding kisam hi. Jesuh khut leh khe i hi hi.\nSawltak Bu sungah thu-um mi masate in minam, pau nam tuamtek ahih hangun, khat le khat kipanpih, kihuh uh hi. Namdangte kiangah hotkhiatna thu tangko khawm uh hi. Cimawhte huh ciat uh hi. Pawl sungah tua bangin nungta khawm uh hi.\nJesuh thugentehna ci le khuavak banah Paul in pawlpi nasepzia thugentehna tuamtuam tawh pulaak hi. Thu-um mite a hing, a nungta biakpiakna tawh genteh hi (Rom. 12:1); Khrih pumpi (1Kor. 12:12 – 20); palaai/sawltak (2Kor. 5: 18 – 20); gim namtui (2Kor. 2: 14 – 16). Leitung in siatna tawh kidim hi mah taleh, pawlpi kigentehnate in Pasian gam tawh kisai nunzia, nasepna khempeuh limcing hi.\nPawlpi limciinnate lak pan in koi limciinna in na lungsim hong zo hiam? Bang limciinna in Pasian gam thu theihtelna hong neisak penpen hiam? Banghang hi ding hiam? ___________________________________________________ ___________________________________________________\nPawlpi limciinna khat ciat in khiatna nei tek hi. Amau hoihna siksanin Pasian in hong sang hi lo-in amaute adingin Khrih hong sihna Pasian in santhamcingsa-in a sanciangin, Pasian hong itna leh hong hehpihna kiplet a, sihna natna dim kimlepaamte adingin noptuamna, phattuamna a piangsak uh hi. Tua banah Pasian hong itna sungah zungkha semsem ding kisam hi. Bang hang hiam cihleh Pasian hong itna leh a hong hehpihna in Pasian gam leh Ama deihna hi-in, tua bangin itna leh hehpihna i neih ciangin, tuhunin zong Pasian gam sung nuntak kipatna, Pasian gam ama lep-a a nungta i hi hi.\nLeitung gam khat le khat kizop nadingin gam palaai leh zum inn (embassy) a kisam thu hi. Tua bang mahin tawntung Pasian gam tawh kizom a, tua gam i muh, i ngaihsut nadingin tu-in tua tawntung gam, siatna omlohna gam in i sungah hong om thei hi. Mite tungah itna leh hehpihna i neih ciangin Khrih palaai, Ama tangin nasemte i hi ding a, Ama hong itna leh a hong hehpihna in mimal, pawl sung leh kimlepaamte tungah kilang ding hi.\n2Kor. 2: 16 sim in. Koi bangin sihna gimnam, hinna gimnamtui kibang lo hiam? Koi zaw manawhin i nunga hiam?\nMONDAY Sep. 23\nA Cianlai Nasem\nMang. 12: 17 sungah Lai Siangtho genkholh bangin kua mi in a beibang, a cianlai mite hi ding hi, cih hong hilh hi. Numei suan a cianlai-te in Pasian thupiakte leh Jesuh Khrih teci panna lenkip uh hi (Mang. 14:12). Lai Siangtho sungah a khang a khangin a cianlai thuman a len Pasian mite kimu thei hi. A cianlai mite in hehpih itna tawh cimawh dongtuakte kitangsapna huh uh hi.\nMoses thu ngaihsun lehang (Pai. 32: 1-14), Moses leh Mang. 12: 17 sung a numei suan a omlaite (a cianlai) bang siksanin kibatna nei hiam?\nPasian in Israelte tungah a hehna a pulaak-in, Abraham tungah a piak kamciamte susia-in, amaute kisia maimang ding hi, ci-in vauhilh hi. Tua kamciam in Moses leh a innkuanpihte in nam lianpi, gam lianpi khatin a bawl ding kamciam hi (Pai. 32: 10).\nAhi zongin Moses in Pasian in tua bangin a pulaak ciangin hangtakin Pasian tawh kinial a, tua bangin Pasian in a kamciam susia hileh mite in Pasian in thuman lo, ciampel hi ding hi, ci-in pulaak hi (Pai. 32: 11- 13). Moses in amah mah kipia-in a mipihte adingin Pasian mai-ah mawhthuum hi.\nMoses in a mipihte sehnel gam sungah a makaihna-ah hamsatna tampi thuak hi. Eygpt pan a paikhiat pih a kipan amaute in Moses tung phun tawntung uh hi. Tua bangin mipite mawhna, phunphunna hangun Moses in Pasian tungah “amaute mawhna na maisak kei dingleh nuntakna laibu sung pan ka min hemkhia in,” ci-in pulaak hi (Pai. 32: 32). Moses in ama tonpih mihonpite’n hotkhiatna ding ahih nakleh ama nuntakna a beimang zongin pha mawhsa lo hi. Eite etteh takcing kipumpiakna hi. Kilawmlo hi mah taleh uh, amaute adingin mawhthuumsak hi. Moses nunzia in hotkhiatna hong piankhiatna limcing hi.\n“Moses in Israelte ading a thuumsakna-in a meidawi-na khempeuh bei-in, Pasian a muanna, a itna in na lianpi tampi sem hi. Topa in Moses thuumna za-in, deihsakna tawh a mipihte ading a nget pia hi. Pasian in a nasem Moses thumanna pulaak hi; a cihtakna sittel a, a mawh, a khial, a lungdam thei lo Israelte a itna leh Moses in zia-et a thuakzawhna pulaak hi. Moses in ama nopsak nading sangin, Pasian teelsa a mipihte nopsak nading masak zaw hi. Eygpt gam makai minthang hih ding sangin a mipihte tawh nungta khawm ding manpha-sa zaw hi. Pasian in Moses a cihtakna, a thumanna, ngeentelna, lungsim siantho-nate tawh lungkim hi. Moses in a mipihte Kamciam Gamah makaih dingin, a citak tuucing leh makai dingin Pasian in muanna tawh sawl hi.” Ellen G. White, Patriarchs and Prophets, 319.\nA khial, a lehtat mite tawh kizopzia ding, amaute tungah lungsim puakzia ding bang hong hilh hiam?\nTUESDAY Sep. 24\nA Mangthangte Honkhia\nPawlpi nasep kikupnate ah khat veivei ciangin hotkhiat nasep (gospel work) leh khua le tui puah nasep (social work), teci panna leh mi huh nasep, thuman leh Pasian thu hilhna (evangelism) tuamkhen ding kibuai-pih hi. Ahi zongin a thupai-zia theitel-in, Jesuh nasep ngaihsun hi lehang, tua bangin telkhialh, buaipih ding hi lo hi. Bang hang hiam cihleh hotkhiat nasep leh khua sung, kimlepaam puah nasep in a tonkhawm ding hi.\nEllen G. White laigelhte sung pan a kithei mahmah khat in “Christ nasepzia bek in mite tungah hotkhiat nasep hong zawh pih ding hi. Honpa in mite hoih nading deihin mi tawh hong nungta-khawm hi. Khrih in mihing a hong itna hong lak hi; mihing kitangsapte hong pia hi; mihing in amah muangngam hi. Tua khitteh “ka nung hong zui in,” ci-in amaute sam hi.\n“Mizawngte panpih kul hi. Cinate koi-kul hi. A dahte hehnep ding kisam hi. A thei lo-te hilh kul hi; tuahkhak a hau nai lote makaih kisam hi. A kapte kappih kul a, a lungdamte tawh lungdamkhawm ding kisam hi.” Ellen G. White, The Ministry of Healing, 143.\nVantung gam sung tatzia nihte in thuman thutak tawh nasepna leh Pasian thuhilhna (jusitice and evangelism) kikhen lo hi. Jesuh in a sep hi taleh a nungzuite tungah a thupiak in “Na pai uh ciangin, “Vantung kumpi gam hong naita hi,” ci-in tangko un. Cinate damsak unla, miphakte damsak un. Misite thosakin dawite hawlkhia un. Man piak loh a na ngah bangun mangen lo-in na pia un.” (Matt.10: 7, 8). Mite’n hotkhiana thu a zakkim nading a hoih penpen lampi in mite kitangsapna va huhna hi.\n1Pet. 2: 12; Phillipine 2: 15 sim in. Peter leh Paul in Pasian mite in hotkhiat nasepna-ah na hoih sep in muibun mahmah hi. Cimawh dongtuakte panpih lo-in hotkhiatna thu i tangko hangin mite in i thu hong sang ding hamsa hi. 1Jn. 3: 16 – 18; James 2: 16, 22). Tua banah i hilh thu om bangin ei mahmah in i nuntakpih keileh, i thuhilh in a mawkna hi ding hi. Evangelism – Pasian nasepna in thuman pulaak hi. Hotkhiat lungdamna thu i cih in lametna, suahtakna, mawh kisikna, kikhelna leh Pasian hong itna sungah nuntakna hi.\nPasian nasepna – evangelism leh thuman tawh sepna in, Pasian in a mangthangte, gim thuakte, a cimawhte a hong itna panin hong kipan hi. Tua itna in, Pasian in i sungah hong om a, i lungtang sung pan khangkhia itna hi. A mangthangte tungah hotkhiat nasep in, i deih, i ut zawk tawnin sem hi lo zaw-in, Pasian tawh semkhawm, amaute kitangsap huhin, Pasian hong piak thupha-te zatsiamna hi zaw hi.\nBang hangin midangte ading na hoih sem kawmkawm-in, hotkhiat lungdamna thu zong hilh ding mangngilh loh ding thupi hiam?\nWEDNESDAY Sep. 25\nPawlpi Sungah Hehpihna\nJob Bu kipatnate ah Pasian in a nasem Job cihtakna in mawhneite tungah Pasian hoihna pulaak hi, cih kimu thei hi (Job 1:8). Mihing nunzia in Pasian hoih na pulaak dingin Pasian in mihing a koih ngam pen lamdang mahmah hi. Hih thu mah Paul in Pasian misiangtho-te sungah om hi, ci-in hong hilh hi. “Vantung lama om a zalianpente leh a vangliante tungah tuhun a Pasian pilna tampite, pawlpi in a theihsak theih nading deihna ahi hi”(Eph. 3:10).\nEph. 2: 19 sim in. Koi bangin pawlpi in “Pasian innkuanpih” cih kammal na theitel hiam? Innkuan in pawlpi kimakaihzia bang hong hilh hiam?\nKipawlna khatah kihel mite (member) in kipawlna thukipte kilangsak uh hi. Pasian innkuanpih na hihna zui-in, Khrih pumpi, Kha Siangtho tenna pawlpi in a sang pen nunzia, dinmunah nungta dingin a hong thupiak in: “ Bang hang hiam cihleh misiangthote pawlpi khempeuh ah a kimuh mah bangin Pasian in buai-na a piangsak Pasian hi lo-in, kilemna a piangsak Pasian ahi hi” (1Kor.14: 33).\nA man a gamtatna, hehpih itna, cihte in Pasian thumanna, hehpihna leh itna pulaak hi. Hih thukipte in pawlpi sungah a om ding hi a, pawlpi kimakaihna-ah bulphuh ding thu manpha hi. Khua-tual pawlpi panin mun tuamtuam a om pawlpi in, hih thukipte siksanin a kalsuan hi. Pawlpi makai khat in hih thukipte siksanin khentatna, a moi pen pan a ham pen dongin pawlpi a makaihna-ah lamlak thu manpha hi. Pawl sung buai-na tuamtuamte siansak nadingin zong a huh thu manpha hi. Pawl sung khat le khat kizopna-ah thuman, hehpihna siksan lo hi lehang, a pua mite tawh kizopna-ah bang i suak ding hiam?\nPawl sung a nasemte in piakkhiatna hanciam a, itsik lo-in a pia-te, na dangdang, thu dangdangte sangin mi, nasemte masak zaw ding kisam hi; tua bang hileh, a man lo-in sepnate hong bei ding hi. Pawlpi in a bitna mun, pawlpi mite ading siatna pan a dang ding mun muanhuai hi ding hi. Pawlpi masa-te mah bangin a kisam mi huh a, khat le khat kipanpih, kidomsang ding kisam hi.\nJesuh in pawlpi thupia a, tua thupiak in pawlpi a khel banah upna kip leh lametna hong hilh hi: “Khat le khat na ki-it un, cih thupiak thak kong pia hi. Note kong it bangin note zong khat le khat na ki-it un. Note khat le khat na ki-it uh leh, ka nungzuite na hihna uh mi khempeuh in a hong thei ding uh hi,” ci hi (Jn. 13: 34, 35).\nNa Hoih Sem Ding Khat Le Khat Tha Kipia\nThuman nasepna-ah Pasian tawh semkhawm a, Topa ading bek mah ci-in lawp mahmah leh lungsim siangtho tawh sem hi mah taleng hamsatna, lungkiatna om veve thei hi. Kuamah in dahna, gimna tawh kipelh thei lo hi. Tua hangin pawlpi kisam hi. Khat le khat kihuh, kipanpih dingin Jesuh in nungzuipite vaikhak hi. Jesuh in amaute a sawlkhiat ciangin zong amau ut thu dandanin sawlkhia ngei lo hi. Nasem khawm, mapang khawm a, khat le khat kipanpih dingin hilh hi.\nHeb. 10: 23 – 25 sim in. Aneu 25 in i zak mun mahmah khat hi. Koi bangin tua thu na tel ndingin aneu 23, 24 in hong huh hiam? Bangci bangin itna leh nasep hoih nei dingin khat le khat tha kipia i hiam?\nKoi koi ah nasepna khat peuh ah khat tang sep sangin sepkhopna-ah zawhna kimu zaw hi. Tua bang mahin Khrih pumpi – pawlpi nunzia zong sepkhopna-ah zawhna om hi (Rom. 12:3–8). Pawl sungah kibatlohna a tuamtuam om hi taleh tuate mapangkhawm ciat ding kisam hi. I siamna khempeuh sit lo-in, nasem khawm ciat hi lehang, i sepna, i upna in huzaap lianpi nei ding a, tawntung nuntakna sungah mi tampi kikhel ding hi. Na hoih, na pha sepna khat peuh a gah kimu nuam pah hi. Ahi zongin khat veivei ciangin mi hong kikhel ding leh kikhel loh ding (sepna gah) pen Pasian muang a amah i ap ding kisam hi. Zawnna pan suahtak nading, nengniam thuakte tawldam ngah nading, a kipia hamphatna suplawhte ading nasepna khat peuh, tha khat thu-in a gah kimuh pah loh hangin, damdamin nasepna gah -kilamdanna, kikhelna kimu thei hi. Bang hang hiam cihleh a hoih zaw, a manpha zaw-ah kalsuan-in a manawh nasep hi. “Na hoih sep ding cimtak kei ni. Lungkia lo-in sem lehang a hun a tun ciangin a gah i at ding hi. Tua ahih manin hun hoih i ngah simin mi khempeuh tung leh a diakdiakin upna sunga i innkuanpihte tungah na hoih sem ni” (Gal. 6: 9, 10; Heb. 13: 16).\nTua hang mahin lungkia lo-in, lawpna tawh nasem dingin eite hong kisawl hi. Cihtakna in nuamna hong pia thei hi mah taleh a hamsa khat hi. I Pasian in thuman hi; pawlpi zong thuman hi. Hotkhiat nasepna-ah eite hong huh, hong panpih a lian penpen in Pasian leh pawlpi hi.\nCimawh dongtuak na huh a om hiam? Tua bang nasem mi na thei hiam? Koi bangin tua bang nasemte tha na pia hiam?\nFRIDAY Sep. 27\nSIMBEH DING: Ellen G. White, “A Faithful Witness,” 546 – 556, in The Acts of the Apostles; “ Kindness the Key to Hearts,” 81 – 86, in Welfare Ministry.\n“Nungzuipite nasep eite in zong i sep ding ahi hi. Khristian mimal khat ciat in gammial nasem (missionary) i hi hi. Min dawk ding, hamphat ngah ding zonna hi lo-in, hehpihna, lai-natna tawh gim thuakte suahtak nading, cimawhte huh ding i hi hi. Nek ding neilote an pia-in, silh ding neilote silh ding guan a, a dah, lunggimte tha guan dingin hong kisawl hi. Lamet bei-te lametna thu gen a, lungkia-te tha pia ding i masuan hi. Angsung huaihamna nusia-in sepna khat peuh in Khrih hong itna pulaak hi. Tua in thukhenmangpite thukhenna, zawhthawh tha zawhna sangin muibun zaw-in nunzia kikhelsak zaw hi. Khrih hong itna sungah suang bangin a sak, lungkhuah lungtang, lungsim in hong neem ding hi.” Ellen G. White, The Ministry of Healing, 104, 106.\n“Sila kikoihna, nampi namneu kidei-danna, pau khat le khat kilangneihna, nektawm zongte nengniamna, cimawhte nawlkhinna cihte khempeuh in Khristian dinmun tawh kituak lo hi; mihing nopsak nading khaktan ahih manin Topa nasem pawlpi leh Amah a um khempeuh in hepkhiat ding ahi hi.” General Conference President A.G. Daniells, speaking of the work of Ellen G. White at her funeral, Life Sketches of Ellen G. White, 473.\n1. Khua leh tui, kimlepaam puah mimal hi taleh kipawlna tuamtuam tampi om hi. Tua bang nasepnate ah SDA pawlpi in bang tawh mapangkhawm-in nasem ding hiam?\n2. Pawlpi in tha hong pia-in, hong panpih ngei hiam? Tua siksanin koi bangin midangte zong panpih, tha pia ding na hiam?\n3. Pawlpi panpihnate hi taleh na khat peuh peuh sepna-ah bang in “na hoih sem ding cimtakna tawh hong kipelhsak ding hiam?\n4. Seventh-day Adventist Pawlpi in cimawh, dongtuakte huh, panpih hiam? Koi bangin pawlpi nasepna-ah kihel ding na hiam?\nTOMGENNA: Ei Khristiante in huhna kisamte huh a, gimthuakte, kinengniamte panpih dingin sapna ngah i hi hi. Mimal khat ciat in sep ding maban nei hi mah taleng, kipawl khawm a innkuan bangin pawlpi in semkhawm hileh muibun zaw hi.


url: =Tuni Pasian Kammal (Nov 6, 2018) :: ZOMI DAILY\nTuni Pasian Kammal (Nov 6, 2018)\nposted on 7 November 2018 at 7:13 am UTC+8 Lomkholna: Biakna, Kammal, News\n“Midikte in gam a uk ciangin gammite lungdam uh a, migilote in a uk ciangin a gammite thum uh hi” (Paunak 29:2 TDB).\n1) Leitung ah gam a tam zaw pen makai dingte vote (mae) tawh a kiteel ahi hi. Ahi zongin gam pawlkhat ah mi pawlkhat in ukcip ahih manin mipi in vote khia khalo hi. Kawlgam bang pen mipi in vote a khiat khak pen nung kum deuhmah ahi hi.\n2) Democracy gam a tam zaw ah ei omna district, state tek pana gambup zumpi ah a tu dingin tangmi kitel hi. Tua tangmite in amau omna district le state-te hamphatna ding le gambup hamphatna dingin thu le la hong vaihawmuh ahi hi. Tua tangmite lak panin kumpi ding a kitel zong ahi hi.\n3) Gam pawlkhat ah mipi hong kinencip luat manin gam vai ah i kisawhkhak ding kilau gawp thei hi. Gam vai pen ki-ukna gam sunga om gammi khempeuh ii mawhpuak ahi hi.\n4) Democracy gamte ah mihing khat ahih nak leh vote khiat theihna a kibangin kingah ciat hi. A hai penpen panin a pil penpen, a zawng penpen panin a hau penpen, a neu penpen (kum 18 panin) a lian penpen a ham penpen dongin vote khiat theihna a kibangin kingah ciat hi. Kitel ni khawng pen kum cingsa mi khempeuh mawhpuak a kibat kim ni ahi hi.\n5) Tapidawte in zong gam vai ah i hih theih bangin mapan luat ding ahi hi. Tangmi dinga i telte hong hoih kei leh gam ki-ukna hong hoihlo dinga gam ki-ukna hoih kei leh teltuam omlo-in gammi khempeuh in thuak ding ahi hi. Gamukte hong pil hong siam leh gammite mahin nuam a sa ding ahi hi. Kinlo-in om hetlo-in vote khiat nite ah kua khia leng hoih ding cih kan sitset in hoihtak kihel ding ahi hi.\nTuni Pasian Kammal (March 19, 2019)


url: =A hang maw? A haihan? :: ZOMI DAILY\nA hang maw? A haihan?\nposted on 19 June 2018 at 9:31 am Lomkholna: News, Paukhatsuan\nKa university kah lai in khatvei Siamsin maithak muakna ding vaihawm in lawmte 4 tawh Yangon khuasung ah ka vak uh hi. Kei pen tha neu kahih man in ka lawmte’ lak ah ka kipei leklek bek hi. Ka lawmte thagol pian lel uh ahihman in kihtak luat neilo in lampi ah maikim in pai halhhalh in, “ong nawkkha vial a om leh i vatsuk lel kei deh”.. ci sawnsawn uh hi.\nKitot kiselna ah kawlte khut manlan’ zia theikawm leh kei bel thaneu phamahmah kahih man in tuabang a ong kimuan’ luat mawk uh ciang dik kasa pha het kei hi. Gitloh sawm taktak mawkmawk le’ng milom om khawng ki zo deksuai lo ding hi.\nTua thupiang in tuni dong ong phawksak zelzel thu khat om hi. Zomite nih le thum kithutuak pian peuh lehang kihtak luat nei nawnlo, nakhempeuh a zo ding kisa pah, kimuang gawp, i aw ngaih pah, ei le ei mikhempeuh kisa pah, kuamah awlmawh nawnlo pah .. cihbang in om thei mahmah hihang.\nMi nih le thum in ong pahtak bawl leh ei sang a asiam zaw, apil zaw, ahoih zaw om nawnlo, ei a penpen kisa kha baih mahmah hihang. Sep le bawl leh kalsuanna khatpeuh ah kal khat kal nih matutna pen gualzawhna sangpen sa thei pahpah hihang.\nTua ahihman in saupi itun ding haksa a, matutna khat peuh zong sawtpi akip ding haksa mahmah hi.\nLungnuam tak a a dai hithiat mi zakhat lak ah zukham ankham khat ong kitom dihdih leh tua 100 sang zukham 1 pa aw ngaihzaw a, nawngkai zaw, buaihuai zaw hi. Kitot kilai nading taktak om hileh zukhampa’n a zotam? A dai hithiat 100 te’n a zo zaw tam?\nBangkok khua sung ah mihing teng 84 val om a, tuate lak ah lungphona a bawl mi teng 1, 2 ong kizial keei ciang gamlum zo, nawngkai zo mahmah hitei napi, a gamlum sang adai hithiat azah sawm tampi in tamzaw lai hi.\nThum le li kithutuak a a kimuang pahpah Zomite a hang maw? A hai han? Koizaw ihi tam maw? Pau Khat Suan\nPrevious: Leitungah Israel te laisim hat pen\nNext: Iceland gam leh Football kimawlna\nGilna asaden numeikhat Operation akibawlleh agilsung ah haholhna kimu\nVideo: Meikat laitak nupi khatin atate asihma ci’n inntungpan lawnkhia\nAussie-Zomite kong deihsak ~ Pu Zokhai\nBank of England te Five Pounds sumdal thutom


url: =Suanno :: ZOMI DAILY\nIh hihna khempeuh ah a thumang hih sawmni Innkuan sungah ziten pasalte thumang ding ahi hi. Tua mah bangin taten zong nulepa thumang hileng, u ih hih leh ihnauten zong ih thu hong mang pah uh a, nau …\nContinue Reading about Ih hihna khempeuh ah a thumang hih sawmni →\nLungduai kisinni Zomi pih sanggamte damtek dingin ih thu ngetna leh ih lametna hi. Ki-it ding leh kingaih ding bek mah genbel in ih neih ding thupi kasa hi. Khat' gelna, khat in hoih kisalo in ih …\nContinue Reading about Lungduai kisinni →\nDam lai pahtawi Itna kamkhum zanuamlo kuamah ih om kei a, pahtawi utlo zong ih om tuan kei hi. Pil ta keileng piltak ciai ong kici leh ih lungdamin ih maitai a, hoih keiphial lengzong hoih tak ciai …\nContinue Reading about Dam lai pahtawi →\nposted on 19 February 2015 at 9:58 am Lomkholna: News, Suanno\nMidangte ciaptehna maimai tawh ka minam min ka laih kei ding hi Leitung pen sum ngahna ding ahih nak leh a kisi ngam phial zahdong dingin kisemngam ta mawk hi. Ei meetna ding ahih nak leh bangbang …\nContinue Reading about Midangte ciaptehna maimai tawh ka minam min ka laih kei ding hi →\nMakai khat ih hih leh Mihingte atam zaw' ih lunggulh leh ih lungtup lianpen in makai hih ding ahihi. Makai hinuam ngiat zong kiom a, amah ut keita phial leh zong muanna tawh makai dingin a kitel zong …\nContinue Reading about Makai khat ih hih leh →\nMainawt teitei Lung kiat theihna ding leh thanem theihna dingin hong langpan ding mi pawl khat omden hi cih ih phawk ding kisam hi. Ei maan kisa mahmah dingin hidan in hih leng hoih ding hi ci'n …\nContinue Reading about Mainawt teitei →\nJesu bek hi Leitung i nuntakna ah lungnop hun a om zel mah bangin i lungkham hun ong tungzel hi. Tha hat i kisak hun a om mah bangin thanem i kisak hun zong om veve hi. Manlang i kisak mahmah hun a …\nContinue Reading about Jesu bek hi →\nUpna kician neini Zomi sungah ih kilem theihna dingin ih lungsim puak zia ih laih hun mahmah ta hi. Khat leh khat ih updan sandan kibang kimlo ahihmanin ih ki theih siam leh ih telsiam ding thupi kha …\nContinue Reading about Upna kician neini →\nPATE ITNA Leitungah nuntak khuasak theihna dingin ka nulepa ong gawmsak a thupha ong piaksak Topa ka pahtawi masa hi. Ka nu gil sungah ka om a kipan ka nu leh a gil sunga om kei ka cidamna dingun …\nContinue Reading about Pate Itna →


url: =Malaysia Khuado Pawi Committee 2014 pan sapna :: ZOMI DAILY\nposted on 13 October 2014 at 12:11 pm Lomkholna: Khuado, News, ZAM, Zomi\nZomi te’n kumsim a ih bawlden a hi Khuado pawi pen Malaysia khuapi Kuala Lumpur ah October 15, 2014 (10am- 5pm) hunsung inin ki bawlding hi. Lutman cihdan zong omtuanlo in hongpai khempeuh in kongkhakpi kantan in tutna a nuamtheithei munte ah tatdan hekdan a nuamthei penpending in Khuado Committee te’n hong vaihawmsak ding uhhi. Tutna pen 1000 ciang bek omding a, a hizong in a panglangkhat ciat ah mi 1000 val bang a tut theih dingin tutna om dimdem ding hi. Munhoih nadeih leh hongpai baih sawm in!\n2014 kum khuado zong ZAM mahin hong makaihin, tua nuaiah Khuado Committee tengin hong vaihawm hi. Khua 78, Pawlpi 20 leh mimal 2 (tuciangciang) in a kisam sum tawh panpihna hongnei a hihman in Zomi khempeuh i bawl KHUADO Pawi ahihi. Amun dingpen, i bawl ngeinasa ahi Chinwoo Stadium ah kibawlding hi. Khuado ni ah koicidan teng omding hiam cih tawmkhat hong maleep nuam ungh.\nMalaysia Khuado Committee\nPrevious: Khuado lungzuan ~ Khat Thang\nNext: 12.10.2014 Tuni leitung thuthang te


url: =LESSON 9 | MAY 23- 29 PIANSAKNA: PIANCILNA IN A BULPI: Khennihna ~ MUC\nLESSON 9 | MAY 23- 29 PIANSAKNA: PIANCILNA IN A BULPI: Khennihna\nAdmin 1:33:00 PM Articles, Sabbath School Lesson\nLESSON 9 MAY 23- 29\nPIANSAKNA: PIANCILNA IN A BULPI: Khennihna\nTu Kaal Sung Sim Ding: Job 26: 7-10; Pian. 1-2,5, 11;1Khang. 1: 18 – 27; Mat. 19:4; Jn. 1: 1-3.\nKAMNGAH: “Vantung in Pasian minthanna gen a, vanpi in ama nasepna taangko hi. Late 19:1.\nLeitung mipil tampi in, Lai Siangtho hong hilhna bangin, Pasian bawlsa nate pianzia a kankhiatnate uh pan-in a muhkhiat uh thute lamdangsa mahmah uh hi. Tua bangin nate thu a kantelna panun tuhun nate thu theih pilna (modern science) hong piangkhia hi. Johannes Kepler, Isaac Newton, John Ray, Robert Boyle cihte in Lai Siangtho thu-um, (scientists) Pasian bawlsa nate hoihna a pulaak mipilte (scientists) hi.\nFrance Buaipi khit, kum zalom 19 kipat ding ciangin Pasian upna siksanna panin nate in amau thuthu-in hong piangkhia tawm uh hi; a kimu thei nate bek in manpha hi, cih upna hong lut ciangin, Lai Siangtho leh nalamdangte uplohna hong khang semsem hi. Charles Darwin in “Nate kipatcilna” (The Origin of Species) laibu a gelhkhiat a kipan Pasian in nate piangsak hi, cih thu uplohna hong thahat semsem hi. 1859 kum a kipan Lai Siangtho hong hilh piansakna thu, Piancil Bu, up lohna hong kizel hi.\nLai Siangtho in tuhun tawh kituak nawnlo thute hong hilh hiam? Lai Siangtho hong hilh thute in namdang pasiante pulaak thute a hong hilh kik uh ahi hiam? Lai Siangtho a kigelhna mun leh amau hun ading bekin a kigelh ahi hiam? Tukaal sungin hih thute i kikum ding hi.\nLEITUNG IN PEEK HIAM?\nNidanglai mite in leitung pen a beem hi lo-in peek hi, ci uh hi. Leitung in beem/pum hi, cihtheih nading siksan tampi om mah taleh, mi kim khat in Lai Siangtho siksanin leitung in peek hi, ci uh hi.\nMang. 7:1; 20: 7,8 sim in. Bang thu tawh kizom-in kipulaak a hiam? Leitung in peek hi, ci-in a hong hilh takpi hiam?\nMangmuhna Bu a gelh John in hun nunung a thupiang dingte a pulaakna-ah vantungmite in lei kiu li-ah huihte lenkip uh hi, ci hi (Mang. 7: 1). John in ‘4’ vei cih mun thum-ah om hi. A tom-in gen lehang, lei kiu li cih in limciinna hi-in, kiu a nei cihna hi pah lo hi. Gentehna-in “zingsang ni suak” nisuahna lam panin huih hong nung hi, ci-in i gen hi. Leitung in kiu li nei bangin, nisuahna, nitumna, khanglam, saklam ci-in, a laimal kigelh bangin a pom hi lehang, John in a hong hilhnop thu tawh i kipelh ding hi. Jesuh in “mihing sung panin mi thahna, numei pasal mawhna, guktakna, zuau genna leh Pasian langpanna hong pulkhia hi” ci hi (Matt. 15: 19). Jesuh hih bangin a genteh mihing lungtang sihui, sa-tak sung pan-in hih bang siatnate hong piang hi, cih a hong hilh nuam hi lo a, ngaihsut theih ding a limciinna tawh a nunzia hoih tawh kisai thu a hong thuhilhna hi zaw hi.\nJob 26: 7 -10; Isa. 40: 21, 22 sim in. Leitung tawh kisai thu bang pulaak uh hiam?\nJob 26:7 sungah leitung in huihlak-ah kikhai hi. Job 26:10 ah leitung in beemkim, pumkim hi, ci hi. Isaiah 40:22 in “Pasian in leitung kimkot tungah tu hi; leitung mite in kauphe bang hi-in, vantungte a zalhkhia Pasian’ ci-in pulaak hi.\nTuma kum tul tampi hunlai-a a nungta dingin kingaihsun in. Leitung kipei hi, ci-in pulaak nadingin bang siksan ding na hiam? Ahih keileh a omna khat-ah kibilhcip hi, ci-in a uphuai zaw ding hiam? Leitung beemkim hi, ahih keileh peek hi, cihna dingin siksan bang om ding hiam?\nNIDANG MITE CIAPTEH PIANSAK\nNidanglai thu kante in Egypt leh Near East gamte pan a muhkhiatna uah piansak thu leh tuiciin thu kigelh mu uh hi. Hih bangin a muhkhiat uh ciangin mi kimkhat in Moses in namdangte gelhsa thute a gelh kik hi, ci uh hi. Ahi zongin a taktakin tua bangin Moses in mi khat gelhsa a gelh kik hi lo hi.\nPian. 1 -2:4 sim in. Atra-Hasis Tangthu in hih bangin pulaak hi. “Mihing sepding tangin pasiante in sem uh hi; van pua uh hi. Tua vante pasiante puak dingin gik lua hi. Nasep hamsa lua, buai-na tam lua ahih manin nusian in ta nei hen, ci-in ta nei uh hi. Mihing in pasiante van puak uh hen…… Geshtu-e in pilna nei pasian khat ahih manin mite thahna thuak hi. Nintu si le sa in tungman tawh kigawm hi,’ Stephanine Dalley, Myth from Mesopotamia: Creation, the Flood, Gilgamesh and others. Nidang tangthu leh piansakna thu tawh kibang pianpian hi. Ahizongin a kilamdanna zong om hi.\n(1). Atra-Hasis genna-ah mihing in nasem-in pasian in tawlnga hi, ci hi. Piancil Bu in zong Pasian in leitung leh a sung om na khempeuh piangsak hi, cih hong hilh hi. Nasep khempeuh zo siangin tawlnga hi. Huan hoih mahmah khat sungah Adam leh Eve om uh hi. Tua huan-ah amaute in Pasian tawh kimu uh hi. Tua banah piangsaknate kepcing ding uh a, Pasian tawh kizopna nei uh hi. Hih thu Atra- Hasis in gelh lo hi.\n(2) Atra - Hasis in pasian khat hi-in, a sisan in leivui tawh kigawm a pasal 7 leh numei 7 hong piang hi. Piancil Bu sungah Adam kipiangsak masa-in Pasian in nunna guan a, amah a huh dingin numei a bawl hi. Pasian in pasian sisan tawh Adam leh Eve a bawl hi lo hi.\n(3). Nate a kipiansak tungin siatna bangmah om lo hi. Atra-Hasis in tua bangin pulaak lo hi.\nVangliatna khempeuh a nei Pasian in mihing a hong piansak-in kicinna tawh kidim leitun adingin ngimna tawh a hong piaksak ahi hi. Atra-Hasis leh Piancil Bu kibat lohna tampi nei hi.\nMi kimkhat in piansakna leh tuicin thu in khang khat khit khang khat sungin a kigelh, a kibehlap tangthu hi, ci uh hi. Moses gelh piansakna thu in ahihleh Kha Siangtho humopna tawh a gelh hi. Moses in ama gelh thute namdangte tangthu pan a lak hi, cih thu uphuai lo zaw a, piansakna thu a kigelh a tuamtuam om a, a kipulaak thute khat le khat kibatna nei zong om hi, cih hi zaw hi.\nPIANCILNA LEH PAGANISM\nPiansak thu phuahtawm tangthu mawkmawkte siksanin Moses in Piancil Bu a gelh hi lo hi. Moses in tua bang puahtawm tangthute a nial ding leh Pasian in Piangsak Pa hi, cih pulaak hi.\nPian. 1:14 -19 sim in. Koi bangin ni li ni-in nate hong piangin, amau nasep in bang hi ding hiam?\nEgypt, Near East gamte in amau biak pasian min vawh-in “ni” ‘kha’ min khat ciat nei-sak uh hi. A lian zaw khuavak, a neu zaw khuavak cih thu in amau nasep uh a tuam vilvel-in pulaakna hi-in, tuuk, khal, phalbi, ni-te, kum-te khenna hi (Pian. 1: 14,15). Ni, kha, cihte in namdang pasiante bawl ahihlohna hong hilh hi.\nPian. 2;7,18 -24 sim in. Koi bangin Pasian in Adam leh Eve a piansak nadingin nasem hiam?\nNear East gamte upna ah pasiante in nasem sem uh a, na-ham sem tawl kisa uh ahih manin, nasem dingin mihingte khua-nung bawl hi, ci uh hi. Hih tangthu mawk in Lai Siangtho hong hilh thu tawh kilangdo hi. A khua-nung phawk a mihing a hong kipiangsak hi lo hi. Pasian in ngimna, geelna tawh a hong piansak hi-in, a bawlsa nate tungah ukna nei dingin hong bawl hi. Piancil Bu in piansakna thu a man lo-te a man-in hong hilh hi. Moses laigelhte in namdangte upna tawh kituak lo hi. Moses in na khempeuhte ngimna, Pasian bawlsa ahihna hong hilh hi.\nA beisa kum tul tampi lai-in Lai Siangtho gen piansakna thute leh mite upna kituak thei lo hi. Tuhun-in zong tua bang mah hi lo hiam? Bang hangin Lai Siangtho a um lote gen thute lamdangsa ding i hiam?\nPIANSAKNA LEH HUN\nPian.5, 11 sim in. Koi bangin Lai Siangtho in Adam panin Noah, Abraham dongin mihingte thu pulaak hiam? ___________________________________________________________ ___________________________________________________________\nLai Siangtho in khanggui a ciaptehte in kimanna tuam vilvel nei hi. Hun leh kum thu tawh kisai ahih manin Lai Siangtho thuthuk a kante in ‘khanggui ciaptehna’ci-in hong hilh uh hi.A khangciaptehna uah a nuntak kum phazah kiciamteh hi (Pian. 5). Kum tua zah a phakin tapa nei hi, cih a kipan a sih ciangin ama kum phazah leh a ta neih phazah kigelh hi. Hih bangin khanggui a ciaptehna uah a kigelh lo zong om kha ding hi; a kibehlap zong a om thei thu hi. Pian. 5 le 11 sungah khanggui kiciamtehte 1Khang. 1: 18- 27 ah a kicingzaw deuhin kipulaak kik hi. Hih bangin a kisam a omte Lai Siangtho mah in hong hilh kik hi.\nKum 2000 sung bang Lai Siangtho thu kantel Jew mi leh Khristian mi kimkhat in Tuiciin tun hun leh Pian. 1-2, piansak ni sagih panin tu ciang dong leitung uham kum bangzah a upmawh uh pulaak uh hi. A sawt nailo hun khatlai-in Piancil 5 tawh kisai-in Adam leh a dangte kikal kum tul zalom tampi hi ding hi cih pulaak uh hi. Nidanglai vanzatte leh tangthu kante (archaeologist) muhkhiat thute tungtawnin tua bangin pulaak uh hi. Hih bang thute in Lai Siangtho a muantakna, uphuai-na kiamsak hi. Ahi zongin piansak hun leh nate Pasian in a hong hilh bangin Lai Siangtho hong gen (Pian. 5, 11) bang bang up ding thupi hi. Pian. 5 leh 11: 10 – 26 in na khempeuh kipiansak a hun sawttan a pulaak banah ni guk sungin na khempeuh a piansak khitteh a sang penpen piansakna ahi Adam leh Eve bawl hi. Mi khempeuh in Adam leh Eve tawh kizopna nei ihihlam hong hilh hi. Gerhard F. Hasel, The Meaning of the Chronogenealogies of Genesis 5 and 11,” Origin 7/2 ( 1980), 69.\nLai Siangtho sung a kigelh thute thupi, thu hoih, thu telhak hi taleh, tua bang thute i pulaak ciangin Paul in 1Tim. 1:4; Titus 3: 9 in bang hong hilh hiam?\nLAI SIANGTHO SUNG A PIANSAKNA THU\nKoi bangin a nuai-a Lai Siangtho munte in Pian. 1-11 tawh kizopna nei uh hiam?\nMatt. 19: 4,5__________________________________________________\nMk. 10:6-9 ______________________________________________________\nLk. 11: 50, 51 ____________________________________________________\nJn.1: 1-3 _______________________________________________________\nSawl. 14: 15 _____________________________________________________\nRom.1: 20 _____________________________________________________\n2Kor. 4:6 _______________________________________________________\n1Tim. 2: 12 -15 __________________________________________________\nJames 3:9 ______________________________________________________\n1Pet.3: 20 ______________________________________________________\nJude 11, 14 _____________________________________________________\nMang. 2:7; 3:14; 22:2, 3 _____________________________________________\nJesuh leh Thuciam Thak a gelh khempeuhte in Pian. 1-11 in muanhuai- mantakin kigelh thu ahihna pulaak hi. Jesuh mah in Moses gelh pasal leh numei a hong kipiansakna thu pulaak kik hi (Matt. 19: 4). Paul in zong a laikhak gelhte-ah piansakna thu mah pulaak kik hi. Athen khua mite tungah ‘Pasian in leitung buppi le a tung a om khempeuh a piangsak Pasian hi a, van leh lei a uk Topa ahih manin mihingte lamsa biakinn sungah teng lo hi,’ Sawl.17:24), ci hi. Tua bangin Thuciam Thak a gelhte in Piancil Bu, piansakna thu in thu bulpi ahihna pulaak uh hi.\nRomans 5 sungah Paul in 6 vei bang Adam leh Jesuh kizopna pulaak hi (Rom. 5:12, 14 – 19). Paul in Adam om takpi ahihna, nate khempeuh in Pasian piansak ahihna pulaak kikkik hi.\nThuciam Thak gelhte in Kha Siangtho leh Jesuh mahmah in a humopna tawh a gelhkhiat uh thute in thutak muanhuai hi-in, ei mimawhte in, amaute mah bangin piansakna thu a um lo hi lehang, ei adingin maizum huai mah mah ding hi lo hiam?\nNGAIHSUTBEH DING: Gerald A. Klingbeil, editor, The Genesis Creation Account and its reverberations in the Old Testatament (Berrien Springs, MI: Andrews University Press, 2015.\n“Lai Siangtho sim loh leitung pianzia thu khempeuh kicing takin a hong hilh laibu dang om lo hi. Thuman tuuinak panin kang ngeilo a hong luangkhia thu hi a, tua thuman a mangthang lo dingin vanglian khut in kem hi. Lai Siangtho in mihing piankhiatna, mihing kiphatsakna, siatna kihel lo thu pulaak hi. Ellen G. White 5T., 25.\nEllen G. White genna-ah “Lai Siangtho tangthu lo-in leinuai a om nate thu in thuman hong hilh thei lo hi, cih hong kilak hi. Leinuai pan a kimu, a kito-khia nate in tuhun piansaknate thu a nial ding tawh kibang uh hi. Ahi zongin tua bang nate thu, Lai Siangtho tangthu siksan-in kantel ding kisam hi. Lai Siangtho tawh kilangdo lo mihing ngaihsutna, upmawh thu kimkhat in khialhna hi pah lo hi. Ahizongin Lai Siangtho nusia-in, piansak nate thu, Pasian nasep zia cihte a kipulaak thute in thuman hi, kici thei lo ding hi. Bangci bangin Pasian in ni 6 sungin leitung na khempeuh piangsak thei hiam cih thu mihing tungah hong kihilh lo hi. Pasian in Pasian ahihna zahzah mihing in i theihzawh ding hi lo hi. Tua bang mahin piansakna thu zong mihing in i telsiang zo kei ding hi.” Ellen G. White, Spiritual Gifts, book 3, 93.\n1. Nate thu theihpilna (science) in a hong hilh muhtheih nate thu, zak theih na thute, lawn theih nate, sittel theihte thu khat gen leh a dang khat ii gen kibang lo-in, koi man zaw ding cih om thei lo hi; kisel, kinialna tawh kidim hi. Tua hi napi, bang hangin mi tampi in, leitung nate in kum mak za tul tampi uham khin hi, a cih thute uh um thei uh hi ding hiam?\n2. Nate thu theihna (science) in “upmawh thu” (assumption) tungah kinga hi. Nalamdang in nate pianzia thu hong hilh lo hi. Gentehna-in mun khatah kial tungin, a hang a kikan takteh, dawi vei mi khat in a samsiatna hang hi, cih pen thutak hi lo hi. Ahi zongin tua bangin Piancil Bu sung a piansakna thu ngaihsutna in bang ciangtan nei hiam? Piansak thu in nalamdang hi. A lamdanna hemkhia hi lehang, a dang bang khialhna tuamtuam in hong nungzuih ding hiam?


url: =NUTE PAHTAWINA ' Gelh - K.D. Thang. - Laibu Saal\nHome > Tun leh Zua Thu > NUTE PAHTAWINA ' Gelh - K.D. Thang.\nNUTE PAHTAWINA ' Gelh - K.D. Thang.\nNUTE PAHTAWINA '\n~ Gelh - K.D. Thang.\n“Nupi khat in ama nawi a teep naungek mangngilh thei ding ahi hiam?" Isaiah 49:15\nNu tampi lak ah nu hoih ka neih khak pen ka lungdam mahmah hi. Citak, thu khual, thuman, itna tawh hong pantah toto in hong khang cingsak hi. Nungak paktat pawl khatte gamtat siat dan in ka nu na om kha hi zen leh mihing in piang kha lo ding’ cih khawng ka ngaihsun kha zel hi.\nNu hoih ka neih khak pen ka lungdam mahmah aa, ka nu ka itna hong khang sak hi. Nu aw na thu khualna hangin a nung ta ka hih lam ka theih ciangin zekai lua ta ing. Ka khan sung lungdam hong thuk zo kei mah leng,ka lungdamna hong theihsak in Nu Nu aw.\nNute hoihna gen in zom phawt leng bei hun nei in ka umkei hi. Laphuak siamte, laiat siamte in, Nute hong itna leh a hoihnate uh a gelh uh ciangin thu thuk thei mahmah hoih thei mahmah napi, tua thu hoih la hoihte in nute hong itna gen khin zo ngei tuan lo hi.Kha sawm sung a gil sungah dawmtaakin hong kem hi. Lei beel tam thei dawp bang in hong dawm uha, hong khuai ding lau manin aduhduh uh zong ne ngam lo uh hi. A kep cing hak mahmah nau suah ma kha sawm sung hong kep banah gual tawh tan bang kim theihna dingin hong khang liansak hong kem to hi. Nute hong itna lian lua mahmah aa, thuk in zai hi. Gen zawh loh ding nute hong itna ahihi.\n“Nute ni” bek in Nute pahtawi lo in, nisim nuntakna ah lungdamsak den ding pen thupi kasa mahmah hi.Cik mah ciang nu itna ki thuk zo ngeilo ding hi.Ahizong nute dam lai in sep theih bangin huh ding thupi kasa mahmah hi.I nute pen melhoih lo kisa thei hi. Ei hong khual man in a mel uh siat lawh, zawng khal lawh, lungsim gim lawh uhhi.Nu itlo zi it lo kua a om diam? Nupi khat in a nawi ateep khat pen a dam sung mang ngilh ngeilo ding hi. Nu in anawi teep naungek mangngilhlo ahih leh ta khempeuh in pianna tuunu mangngilh ding I hiam? Nute dam sung it in kepcing ding thupi mahmah hi. Mipilte kammal zat nute pahtawina hong gelh nuam ing..\nAbraham Lincoln: Kumpi ka tun theihna pen ka nu hong patah hang hi.\nBishop Thompson: Nu cih kammal sungah lungnopna om hi.\nD.L.Moody: Nu khempeuh kei nu a bang hi leh lei tungah thong inn omlo ding hi.\nGeorge Herbert: Nu hoih khat pen sia 100 tawh kikim hi.\nH.Benson: Gal hangte sangin nu hoih manpha zaw hi.\nNapoleon: French gam ii ki sap in “Nute” hi.\nRasa Wallace: Nau luai avei khut in leitung uk hi.\nR.A.Torry: Nu hoih sang a zahtak huai zaw om lo hi.\nSt.Augustine: Nute hong pia un, amaute zangin leitung ka kilamdang sak ding hi.\nThimohty Dwight: Ka lawhcinna thusim pen nu hoih ka neih hang hi.\nWinston Churchill: Ka sia thupi pen ka Nu hi.\nW.W.Curtis: Mi nam khantohna dingin Nu ii ngaihsutna zong kisam hi.\nKap Do Thang: Nute hong it lam ka theih ciang zekai lua ta ing. Leitungah nute hong itna,a hoihna uh tehpih ding ka mu kei hi.\nNute pen innkuan sung, pawlpi sung,khua sung, gamsung ah kisam mahmah hi.Amau omlo in kicinna bang mah omlo hi. Innkuan sungah Nu omlo khat ngaihsun in, nu omlo inn pen a ap nin tawh ki bang hi. Ki manna a nei lo na tawh ki bang hi. Solomon in Numei tam mahmah na pi nu hoih ngahna ding haksa mahmah hi cihi. Tua ahih man nu hi nailote leh nu hi sate in nu hoih pen kuate a hi hiam? cih ngaihsut huai kasa hi.\nNu hoih in innkuan sung puah in zem hi. Sanggam u leh nau sung itna khangsak hi.Thu hoihlo pel hi. Mi gensiat khawl hi. A nung lam sangin a ma lam nawt hi. Ang sung khual lo hi.Makaih siam hi. Nu hoih khat pen ciaptehna lim hi.Gentehna in…Pianna gam (Motherland),Pianpih kampau (Mother Tongue/Language) hi bangin nu hoih in ciaptehna ngah hi. Nu hoihlo te bel hilo hi. A hoihte bek hi.Tuunnu na hoihna lai’ in hong sut ning maw…\nTem bang lung deih kawi neem ngaih tawh\nTui bang gawm ma ho lung kikum\nUm bang khawl khawm nuih ciam lel zel\nSing dang englo nun nuam khawl khawm…\nSolkha tang nuai mawng bang kikawi\nKhawl khop cimlo taikhua val zel\nNun in nuam ee sang bang kinoh\nNgilh ni om diam len lai hun nuam…\nLungtup deih geel tui bang kigawm\nMaciang suan khawm heina peuh ah\nSak mel etlawm duang kuai angkawi\nLai lung muanna, tang bang dam sung…\nSian thupha sang’ von nih thum tawh;\nLai kuang um khawm; san mun muang ta’\nSakmel duang hoih; tongdam khum pen\nAcademy angkawi paak bang Kong tawi …\nZua Pa Tongdam Aw Neem\nGelh : K.D.Thang\nDate: WeD, April 25,2012\nHong cing hong kem; vil den tawntung\nLam hong lak den tuunnu banzal\nLuai nau bang khim laikhun tung bang’\nZaitha khauhsak tuunnu banzal…\nTuang lam sik khial pukloh nang’n\nHong len hong kem tuunnu banzal\nNau bang kap iin luankhi kiat ciang\nHong khem hong nul tuunnu banzal…\nSung gilkial in, nau bang kah ciang\nSung nek lim pia tuunnu banzal\nOmlai vei leng tang bang dam nang\nHong cing hong kem tuunnu banzal…\nVitamin hoih pen tuunnu nuun tui\nZaitha khauhsak tang bang dam sak\nCing tui tam sak mel hoih sak\nLim pen sung nek tunnu nuunkhum…\nKil bang khangsak tuunnu nuun tui\nVa bang pil sak hong cim sak pen\nSung gilkial sim an bang ki muam\nLim pen siktui tunnnu nuunkhum…\nSesum paai tawh; lei theih hi lo\nBang mah peuh tawh khek theih hi lo\nCik mah ciangin; loh zawh loh ding\nA Manpha! A Manpha! Tuunnu nuunkhum…\nDate: WeD April25,2012\nBesam besam!! tuunnu besam!!\nEtlawm etlawm zam zil zial ee\nDuang kuai sak pen zua pa adi’n\nEtlawm etlawm tuunu besam…\nZuapa zuanna tuunnu besam\nMaimit lau kha luai den sak ee\nDuang suah paak bang etlawm sak’n\nEtlawm etlawm tuunnu besam…\nTUUNNU ANG LIM\nZalna nuam pen tuunnu ang lim\nItna tong dam kam khum kiza;\nNun in nuam ee, sing dang englo\nLim bang belh cing tuunnu ang lim…\nLim Belh phung cing tuunnu ang lim\nLai lung muanna laam bang paakna\nZaitha tawl dam, nun in nuam sang\nHai bang ngak lang tuunnu ang lim…\nTuunnu ang lim lailung damna\nKil bang khanna sen cil pan in\nSin thu khing hoih ki muapna mun\nSau mang nuam pen tuunnu ang lim…\nTuunnu itna bang ahi hiam?\nTeh pih ding bei , sim leitungah\nTang bang dam sung sut zawh loh ding\nTuun nu itna, an bang itna…\nItna bu kim tuunu sungah\nSe lung mawl hang, hong maisak den\nNunna na ngawn hong kipia ngam\nNgilh zawh loh ding tuunnu itna…\nHong kem khial lo hong it man in;\nOm lai vei in, sung gilkial ciang\nDoctor te sang’, kepna kicing\nThuh zawh ngei loh tuunnu itna…\nSing dang lun tawh tan bang teh kim\nTuunnu duang suah sak mel etlawm\nLam bang paakna gual ang lai pan\nTuunnu duang suah,Tuunnu sakmel…\nZo heisa bang paal hoih tuunnu\nEtlawm zuunsiam Star hoih pen\nzatam lak pan a hoih pen ci’ng\nTuunnu sakmel, Tuunnu sakmel…\nTuunnu’ awhkhi sakmel lawm sak\nTungsun ni bang tang silsial ee\nLel zawh loh ding tuunnu hoihna\nEtlawm hoih pen tuunnu sakmel …\nTUUNNU AW NEEM\nVon deih ngaih min, thei bang lawh sim’n\nTongdam aw neem tawh hong sam den\nBawi aw, tawng aw, thei bang min lo\nTuunnu aw neem, ngilh ni om diam?...\nGual tawh tang ban kim theihna ding’n\nSin thu khing an, bang hong muan den\nVa bang pil in kil bang khan nang’n\nZaitha hong guan tuunnu aw neem…\nZaitha pat bang a nem zong’n\nVon deih it man giautau ngeilo\nTang nisa nuai tu zong khawl lo\nHong it hong kem tuunnu zaitha…\nKha kua sung bang, hong kem laigil\nPheiphung suanna zaitha nem zong’n\nAn bang it man, lo bang khual man’n\nPhel bang khauhsak tuunnu’n zaitha…\nSial bang lian lua tuunnu itna\nSit lo zaitha, von deih adin’\nOmlai vei zong hong thuak pih den\nTuunnu zaitha ka zaitha hi…\nITNA BUL PHUH:\nPh: +919762354452 .\nNi Thupi Pasian Thu Thuluui/Articles Tun leh Zua Thu\nItem Reviewed: NUTE PAHTAWINA ' Gelh - K.D. Thang. Description: Rating: 5 Reviewed By: Cinpu Zomi


url: =Global Buanli Family: Tulaai Leitung Thuthang tuamtuam updates August 21, 2013\nTulaai Leitung Thuthang tuamtuam updates August 21, 2013\n· Zomi gam Zomi ongtawi saang leh gualtawh tanbang ongkimsak ahi Zomi te neihsun Political Party ZNC-ZCD Pasian I ong ompihna hang in tunitan mangthanglo in dawi havangkaal ah Silver Jubilee lathei tading cihthu ZCD phualpi pan kiza hi. ZNC-ZCD Silver Jubilee pen ongtungding October 24 ni in Zogam khuapi Tedim ah nasiatak in kibawlding a gamsung gampua Zomi it kipawlna, Makaai nautaang te kimtak in kisam ding hi.\n· Zomi Zogam I neihsa leh Go manpha peen ahi Guulu mual sahaang kamsung atunding aphallo WZC te makaihna tawh Zomi Zogam a it khangno kheempeuh in ongtungding August 23,2013 ni in USA gam Washington khuapi China palaai zumpi maai ah to kei un ci in kitomna lungphona nasia tak neiding cih thu WZC tungpan kiza hi. Ahi thei zahzah pai hamtangding kisam hi.\n· Kawlgam leh India gam Manipur lampan suangcianbit tawh upcipnading tawh kisai in 8/20/13 ni in langnih kumpi te thukikupna khat nei uh a, UNM-M kici Manipur mipi kipawlna liankhat in adeihlohna thu uh pulaak uhhi. Nidanglaaikhat in zong Mizoram lampan hihbanglian vaaihawmkhin uh a, Pu Lal Thang Hawla in nial kici hi.\n· Kawlgamsung ah mi 10,000 ciang 525 in TB natna neia leitung I ciaptehna sang azahthum in tamzaw hi ci in MSF kici Piantit gampan kipan amawkna a zatuizaha tawh micimawh huh kipawlna te in 8/21/13 ni in taangkokhia uhhi.\n· 2004 kum gaalkaap kumpi khutsung pan akizangto Kawlgam electronic thukhunpi 5/2004 ataangzaaihzaw in phuahphatnading thukhun haampi 8/21/13 ni a kibawl Pituh Hlutdaw khawmpi ah kipsakna neita uhhi.\n· Kawlgamsung ah mihing zaleenna kantel UN palaai Mr Thomas Ojae Quintana ni 10 sung kawlgam ah ataamsung in amunmun ah tangkhatui naki hawpsak a hihbang a tangkhatui akihawpsakna ah Kawl kumpi te in onghuulo uh hi ci in akhasiatna leh kawlkumpite amawhsakna 8/21/13 ni in genkhia hi.\n· Kawlgamsung Rakhaing state Maungdaw khua ah migilo hiamgamp tawi mi 4,5 in bomb puakkhamsakding in ongluut hi ci in 8/21/13 ni in thuthang ging ahihman in Rakhaing gamsung teng ah nasiatak in gaalkaap palik kicingtak in mun kilasak hi ci in Rakhaing state kumpi te in taangkokhia uhhi.\n· Kawlgamsung Tantwai khua sung ah kitatsatlo in guahnasiatak in zu ngeekngeek ahihman in 8/21/13 ni in mi 3 sita a khuasung teng ah tui pi2-4 dong thuk ahihman in vaaksuk vaaktohna ah hamsatna tampi om hi ci in Rakhaing state kumpi te in taangkokhia uhhi.\n· Syria gamsung Damuscus khuapi kiimteng ah 8/21/13 ni in Syria gaalkaapte in manawt gaaldona nasiatak in bawl uh a Chemical Gas gaalvante zang uh ahihman in mi 100 vaal thakhat in si hi ci in Syria tualgaal thukante in genkhia uhhi. Ahizong in Syria kumpite in Gas kazangkei uh citeitei uhhi. UN Chemical gaalvan kantelpawl Syria gamsung ah aom laaitakzong ahihi.\n· USA gam kumpite thusim 70,000 vaal WikiLeaks kipawlna ah apuakkhiasim USA gaalkaap Bradley Manning kum 25, mawhna nam 20 tawh thong kum 35 kiading in thukhenzumpi te in 8/21/13 ni in thukhen uhhi.\n· Egypt gam ah tuma kum 2 laai a mipi buaisung mipite tung ah khutkhialhna hang in thong ah akikhum Prime minister lui (Hosni Mubarak) khahkhia kikding in Egypt thukhenzumte in thupiata hi ci in Reuters thukizaakna in 8/21/13 ni in pulaakkhia hi.\n· July 28,2013 ni a kibawl Cambodia gam I gambup kiteelna ah mee tang guukna om ahihman in azo leh aguallel te kikaal buaina lianpi apiankhit ciang hih kiteelna meetang te kantelphading in Party kheempeuh in 8/21/13 ni in thukimna neita uhhi.\n· Japan gamte neihsa Fukushima nuclear plant keh ahihman in tui hoihlo tampi luangkhia a apuahpuah uhhaang kilamdanna omnaai lo in tun hih tuikeh alauhuaina level 3 ciang tungta hi ciin Tokyo Electric Power Company, TEPCO ten 8/21/13 ni in taangkokhia uhhi.\n· Malaysia gam a Kimawlna leh gualnopna tuamtuam aomna leh aminthang mahmah Genting Highland ahawhding mi 49 apua Bus pikhat 8/21/13 nitaaklam in kibung a lamkhang ah meter 60 bang kikhuk ahihman in mi 16 aliamsa in kihonkhia zo a adangteng sikhin hi.\n· Fulham, west London, Thomas's school a sangnaupang ahi Rose Powell leh Flame Brewer kum 9 tuak wing-walkers kici vanleeng neute kha tung ah 8/21/13 ni in tuangkawmsa in leeng ek uh ahihman in leitung ah anaupang peen vanleeng kha tungtuang hihna ngah uhhi.\n· Somalia gam I khuapi Mogadishu khuasung ah Sweden gam I numei Politician minthang mahmah Ann-Margarethe Livh, kum 64 mawtaw tawh 8/21/13 ni avaaklaaitak in migilo te in thautawh nakaap uha atuanpih pasal nih sipah in amah liam hi ci in Somalia kumpi te in taangkokhia uhhi.\n· China gam Qinghai province sung ah innlam naseem mi 21te 8/21/13 ni in thakhat in tuikhangvat ahihman in tui in taaimang in si uhhi ci in Xianghua thukizaakna in genkhia hi. Monday ni 8/19/13 ni in tuikhanna hang mah in China gam ah mi 105 si in 115 mangthang hi.


url: =Pasal te Thahatna Ding ~ Hau Za Cin :: ZOMI DAILY\nposted on 17 August 2015 at 10:11 am Lomkholna: Article, Hauzacin, Health\nPasal te Thahatna Ding\nNumeit te’n a et uh ciang limci sa pian pah uh hi. Pasal in numei en leh a mel ahoih hiam, a kizepna a hoih hiam, a kipuah siam hiam kici hi. Numei in pasal a et ciang a thahatna, a mel leh puam, a din sanna, a awm golna, a khut leh a ban hatna en uh hi. Numei leh pasal i kilamdanna tuate hipah hi. Adang tampi omlai.\nTuni in i gennop bel thu tuampi khat hi.\nPasalte ‘tha’ a hatna dingin ngasa sungah ‘tha’ or ‘ci’ tam kiphum pen hi, kici hi. Tua man in ngasa sial tam ne Japan te bang a ci uh hoih, hat, cidam mahmah hi kici hi. Ahang pen ngasa sungah omega-3 fatty acids tampi om ahih hi. Japan ann minthang Sushi bang pen tam nek ding a hoih mahmah dan hi!\nTunai in University of Illinois, USA pan researcher te in a muhna khat vuah pasal ci ‘sperm’ pen a mukzum tawh numei ‘egg’ or ‘tui’ a sukkhak ciang a dawtvang theihna dingin a mukzum a hoih mahmah kisam a, tua a mukzum a hoih theihna dingin omega-3 fatty acids namkhat docosahexaenoic (DHA) kisam hi. Tua DHA pen ngasa sungah tampi kingah hi ci uh hi. Tua manin pasal ci a hoih mahmah zongin a mukzum hoih kei leh numei tui vutvang zolo ahih manin pasal ci pen ‘hat’ kici theilo hi.\nTua DHA ngahna dingin Sushi ah a kilim bawl mahmah ngasa nam nih Salmon leh Tuna hoih penpen hi kici hi. Aktui sial, bawngnawi khal, maimu leh singgah keu tuamtuam, kawlkai, ankampak leh asparagus cihte zong tam nek ding hoih hi kici hi.\nHarvard University te sinna pan a muhna vuah annek gina lo hangin pasal ci hatna kiam thei hi ci uh hi. Tua manin meh kan a tam nekte, bung tawh a kikemsa ann namte tam nek luatna in pasal ‘tha’ hatlo sak thei hi. Ahi zongin ann siangtho (Zohuan meh nam) a tam nekte, anteh leh ngasa tui huan a tam nekte in thahatna tam ngah hi kici hi.\nNupi te lungdamna ding bek a gen hi kei hang, he heee.., cidamna ding a gen hizaw hang.\nPrevious: Tulaai Leitung Thuthang Tuamtuam Updates August 16 , 2015\nNext: Veeng le Paam


url: =Numeikhat Internet lawmngaihpa’n kimuhpih nuamlo ahih manin inndawnpan tuahsawm :: ZOMI DAILY\nposted on 30 December 2017 at 11:48 am Lomkholna: News, Sawltak, Singapore, Taiwan, World\nSingapore gamsung aom numeikhat leh Taiwan gamsung aom pasal khat Internet tungtawn in kithei uh a, “Online Lover” ci’n Online tungtawn in kingai uhhi. Tua Singapore numeinu pen alawmpa tawh akimu dingin Singapore pekpanin Taiwan ah vanleng tawh valeng tautau a, ahi zongin alawmpa tawh kimutheilo ahih manin, khasialua in amahleh amah ki thahlupsawm, Suicide sawm cih Taiwanese Media te’n genkhia uhhi.\nTua Singapore numeinu pen kum 37 aphakhin khat hi a, aminpen “Ms. Chew” cihbek in kithei hi. Hih buaina thupiang vaitawh kisai in Singapore Ministry of Foreign Affairs (MFA) te’nzong theikhin in buaipih uh cih Straits Times te’n genkhia hi.\nBuaina apianni pen Thursday (Dec 28) ni hi a, Taiwan gamsung aom Taoyuan City sungah sunlam 12:30pm hunpawl in thupiang ahihi.\nMs. Chew kici numeinu pen Zhongli District’s Yanping Road aom mawtaw koihna Multistorey Carpark ii atungdawn panin amahleh amah ki thahlupsawm, tuahkhiatsawm hi ci’n Shin Min Daily News te’n genkhia uhhi.\nTua Mulitistorey Carpark pen inndawl 5 (five-storey) asang hi a, tuatung panin lenkhiatsawm in dingvelval hi. Tuabang in aomlaitak akimuh ciangin Taiwan Police te kizasak pahhi. Police tezong tuaphual ah Civil Defence Force tetawh amanlangin delhpah uhhi. Meiphelh mawtaw Fire Engine khatzong keng uhhi.\nAphual atun ciangin Ms. Chew pen alungsim linglawng in aomlaitak ahih manin, ageinai nehtheihlo uhhi. Tuaciang in kumpi thunei te’n damdam in zolbawlbawl uh a, innkhumdawn ah lamzikpi nungngaksa in tusakthei uhhi.\nVideo: Singaporean woman flies to Taiwan to meet online lover, attempts suicide when he fails to turn up\nTuabang in lamzikpi nungngaksa in atut laitak in anunglam panin meiphelh mawtaw tawh tui khauhtak in kapsak uh a, tua Ms. Chew pen amailam ah tuksuksak uhhi. Tualaitak in ageinai aom thunei te’n amanlang in delhphei in lenkipthei uhhi. (meiphelh mawtaw azatzia ngaihsutsiam mahmah)\nTuaciang in Officers te’n ahonkhiat khittheih phetin amanlang in zato ah puakpah uhhi.\nTaiwan News Outlet khat ahi Liberty Times Net te ii genkhiatna ah hih Ms. Chew akicinu pen Online tungtawn in pasal khattawh kingai uh cihi.\nMore: Taiwan numei khat alupnasung buahbanglua mahmah ahih manin alawmpa tawh kikhenlawh\nTua alawmngaihpa pen Taiwan ah ka om ci ahih manin, tuapa tawh akimuding in Singapore pekpan in apai vingveng hi a, ahi zongin Taiwan atunkhit ciangin alawmpa’n kongki muhpih nuamkei cimiaumawk ahih manin, khasia mahmah hi. Anuntak sangin sinuamzaw ahih manin, Carparking inndawn ah kahto in atuahsuksawm, aki sihbawlsawm cimawk hi. “Internet natna” ihcihcih hikan hiloding hi, Internet in sihna dongah hong tunpihthei himawk hi. Zomi nungak tangval tuailai te’n Internet zatsiamni. Sawltak #zomidaily\nPrevious: Munkhai’nu tung’h lungdamkohna ~ Lengtong Pauno\nNext: Mihau pasal bang ci tenpih thei ding\nKawlzang kuam pan Zomite Aksi pi, Pu Kam Za Mung\nZAM Thupuak :: 01 Sep 19 (Zomi Idol Malaysia tawh kisai)